
ET  BUDSKAB 

FRA  PRÆSIDENT  N.  ELDON  TANNER 
Anden  rådgiver  i  Det  Første  Præsidentskab 

Der  er  intet,  der  kan  skabe  en  større  følelse  af  glæde  og  fred  og  sikkerhed  for 

os  end  at  vide,  at  Qud  er  nærværende  og  interesseret  i  os. 

Det  forandrer  folks  livsanskuelse  og  liv,  når  de  bar  opdaget  eller  atter  opdaget, 

at  bønnen  er  et  vigtigt,  levende  forbindelsesled.  Så  får  deres  liv  mening, 

og  forandringen  er  tydelig  for  alle. 

!Når  disse  mennesker,  som  nu  gennem  bøn  ved,  at  Qud  lever,  prøver  at  forklare 

deres  indstilling  til  bøn,  før  de  mødte  missionærerne,  kommer  vi  til  den  ene  slutning, 

at  menneskene  var  sløve  over  for  Qud,  og  ikke  at  Qud  er  død.  før  de  bliver  sig 

bevidst,  at  der  findes  en  levende  Qud,  som  de  kan  henvende  sig  til,  betyder  Evangeliet 

meget  lidt  for  dem. 

Resultatet  bliver  derfor  ganske  tydeligt:  det  er  ikke  hvilken  slags  Qud 

mennesket  kan  tro  på,  men  hvilken  slags  menneske  den  levende  Qud  når  ind  til. 

Møde  for  Præstedømmet  under  generalkonferencen  i  Salt  Lake  City 


Mænd,  som  holder  Præstedømmet 


AF  PRÆSIDENT  DAVID  O.  McKAY 


Peter,  den  øverste  apostel,  formanede  Præste- 
dømmets medlemmer: 

"De  ældste  blandt  jer  formaner  jeg  da  som  med- 
ældste  og  vidne  om  Kristi  lidelser,  jeg,  der  også  har 
del  i  den  herlighed,  der  skal  åbenbares: 

"Vær  hyrder  for  Guds  hjord  hos  jer,  ikke  af 
tvang,  men  af  fri  vilje,  efter  Guds  sind,  ikke  for 
skammelig  vindings  skyld,  men  med  villigt  hjerte; 

"heller  ikke  som  strenge  herrer  over  menighe- 
derne, men  som  forbilleder  for  hjorden; 

"og  når  overhyrden  åbenbares,  skal  I  få  herlig- 
hedens uvisnelige  sejrskrans. 

"Ligeså  skal  I  unge  underordne  jer  de  ældre;  og 
ifør  jer  alle  ydmyghed  over  for  hverandre;  thi  'Gud 
står  de  hovmodige  imod,  men  de  ydmyge  giver  Han 
nåde.' 

"Så  ydmyg  jer  da  under  Guds  vældige  hånd,  så 
Han  til  sin  tid  kan  ophøje  jer. 

"Kast  alle  jeres  bekymringer  på  Ham,  thi  Han 
har  omsorg  for  jer. 

"Vær  ædru  og  våg;  jeres  modstander,  djævelen, 
går  omkring  som  en  brølende  løve  og  søger,  hvem 
han  kan  opsluge. 

"Stå  ham  imod,  faste  i  troen;  I  ved  jo,  at  jeres 
brødre  her  i  verden  må  igennem  de  samme  lidelser." 
(1.  Peter  5:1—  9.) 

Disse  instruktioner  er  nitten  hundrede  år  gamle, 
og  dog  nye  i  dag,  og  lige  så  anvendelige  nu  for  den- 
ne Kirkes  ældster  som  dengang.  Peter  sagde,  at  de 
skulle  være  "forbilleder  for  hjorden".  Jeg  vil  gerne 
lige  spørge,  om  dette  eksempel  ikke  begynder  i 
hjemmet.  Hvor  findes  der  et  bedre  sted  at  udøve 
Præstedømmets  høje  idealer? 


Jo  ældre  jeg  bliver,  jo  mere  taknemmelig  er  jeg 
for  mine  forældre,  for  det  de  gjorde  i  det  gamle  hus 
på  landet.  De  efterlevede  Evangeliet.  Fader  plejede 
at  forkynde  det,  især  for  besøgende  som  kom  til  os, 
mere  end  til  os  drenge  og  piger;  men  både  Far  og 
Mor  efterlevede  Evangeliet.  Jeg  er  mere  end  nogen- 
sinde før  klar  over,  at  mit  vidnesbyrd  om,  at  Gud 
virkelige  eksisterer,  daterer  sig  tilbage  til  det  hjem, 
hvor  jeg  var  barn.  Det  var  gennem  deres  belæring 
og  deres  eksempel,  at  jeg,  allerede  som  barn,  fik 
den  absolutte  viden,  at  Gud  er  min  Fader,  og  den- 
gang at  jeg  fik  kundskab  om,  at  den  åndelige  ver- 
den er  en  realitet;  og  jeg  bevidner  for  Dem,  at  den 
virkelig  er  en  realitet. 

Det  er  let  for  mig  at  anerkende  som  en  guddom- 
melig sandhed  den  kendsgerning,  at  Kristus  prædi- 
kede for  de  ånder  der  var  i  forvaring,  medens  Hans 
legeme  lå  i  graven.  Det  er  sandt.  Og  det  er  lige  så 
let  for  mig  at  være  klar  over,  at  man  må  leve  såle- 
des, at  man  kan  få  påvirkninger  og  direkte  budska- 
ber gennem  den  Helligånd.  Sløret  er  tyndt  mellem 
dem,  som  holder  Præstedømmet,  og  dem,  som  er  på 
den  anden  side  af  sløret. 

Det  vidnesbyrd  begyndte,  blev  født  i  mit  hjem, 
på  grund  af  det  eksempel,  som  blev  vist  af  en  mand, 
som  efterlevede  Præstedømmet,  og  en  hustru,  som 
støttede  ham  og  efterlevede  det  i  hjemmet.  Jeg  ved 
ikke,  om  Peter  især  havde  dette  for  øje,  da  han  om- 
talte at  være  "forbilleder  for  hjorden"  (1.  Peter  5:3), 
men  jeg  ved,  at  hvert  enkelt  hjem  er  en  del  af  hjor- 
den. Den  indflydelse,  man  har  i  sit  hjem,  vil  gå  ud 
til  wardet  og  staven,  og  vil  derfra  gå  ud  til  byen,  lan- 
det og  verden. 

Det  værdifuldeste  i  verden  er  et  vidnesbyrd  om 
sandheden.  Sandheden  bliver  aldrig  gammel,  og 
sandheden  er,  at  Gud  er  kilden  til  Deres  og  mit  Præ- 
stedømme, at  Han  lever,  at  Jesus  Kristus  står  i  spid- 
sen for  denne  Kirke,  og  at  hver  eneste  mand,  som 
holder  Præstedømmet,  er  berettiget  til  den  Hellig- 
ånds inspiration  og  vejledning,  hvis  han  lever  på 
rette  måde,  ædrueligt,  flittigt,  ydmygt  og  andægtigt. 
Jeg  ved,  at  det  er  sandt! 

Gud  hjælper  os  til  at  forsvare  sandheden  —  og 
endnu  bedre  end  det,  at  efterleve  den,  at  gøre  den 
til  et  eksempel  i  vort  hjem.  Hvad  vi  skylder  vore  for- 
ældre, kan  ikke  udtrykkes  i  ord.  Vil  I  forældre  have 
den  samme  indflydelse  på  jeres  børn?  Vær  aldrig  et 
upassende  eksempel  for  dem.  I  er  Præstedømmets 
mænd,  og  I  er  ledere.  Lad  dem  aldrig  høre  et  tvært 
ord.  I  bør  beherske  jer.  Det  er  en  svag  mand,  som 
flyver  i  flint,  enten  han  arbejder  ved  en  maskine, 
pløjer  eller  skriver,  eller  hvad  han  ellers  laver  i  sit 
hjem. 

En  mand,  som  ikke  kan  beherske  sit  tempera- 
ment, kan  højst  sandsynligt  heller  ikke  beherske 
sine  lidenskaber,  og  lige  meget  hvad  hans  krav  til 
religionen  er,  bevæger  han  sig  i  det  daglige  liv  me- 
get nær  på  det  dyriske  plan. 

Den  mand, som  skændes  i  sit  hjem,  bandlyser  re- 
ligionen ånd  fra  sit  hjerte.  At  skændes  i  hjemmet  er 
i  modstrid  med  den  åndelighed,  som  Kristus  ønske- 
de, vi  skulle  udvikle  hos  os,  og  det  er  i  vort  daglige 
liv,  at  disse  udtryk  gør  deres  virkning. 

Mennesket  gør  store  fremskridt  inden  for  viden- 
skab og  opfindelser,  måske  større  end  nogensinde 
før,  men  han  gør  ikke  tilsvarende  fremskridt  i  sin 
karakter  og  åndelighed. 

I  mænd  som  holder  Præstedømmet,  en  mand 
som  har  Præstedømmet  bør  ikke  flyve  i  flint.  Lær  at 
opføre  jer  værdigt.  At  holde  Guds  Præstedømme 
gennem  guddommelig  myndighed  er  en  af  de  stør- 
ste gaver,  der  kan  komme  til  en  mand,  og  at  være 
værdig  er  af  allerstørste  betydning.  Selve  Præste- 
dømmets væsen  er  evigt.  Den  mand,  som  føler  an- 
svaret ved  at  repræsentere  Guddommen,  er  i  høj 
grad  velsignet.  Han  bør  føle  det  i  en  sådan  udstræk- 


ning, at  han  vil  være  sig  sine  handlinger  og  ord  be- 
vidst under  alle  forhold. 

Ingen  mand,  som  holder  Præstedømmet,  bør  be- 
handle sin  hustru  respektløst.  Ingen  mand,  som  hol- 
der Præstedømmet,  bør  undlade  at  lade  maden  vel- 
signe, eller  at  knæle  sammen  med  sin  hustru  og  sine 
børn  og  bede  om  Herrens  vejledning.  Et  hjem  bliver 
forvandlet,  når  en  mand  holder  Præstedømmet  og 
ærer  det.  Vi  må  ikke  bruge  det  på  diktatorisk  måde, 
for  Herren  har  sagt,  at  "om  vi  forsøger  at  skjule  vore 
synder  eller  tilfredsstille  vort  hovmod  og  vor  for- 
fængelige ærgerrighed  eller  øve  kontrol,  herredøm- 
me eller  tvang  over  menneskenes  sjæle  i  nogen 
som  helst  grad  af  uretfærdighed,  se,  da  unddrager 
himlene  sig  os,  Herrens  Ånd  bedrøves,  og  når  den 
er  veget  bort,  da  er  den  mands  Præstedømme  og 
myndighed  borte".  (L  &  P.  121:37.)  Denne  åbenba- 
ring, som  blev  givet  af  Herren  til  Profeten  Joseph 
Smith,  er  en  af  de  smukkeste  lektier  i  pædagogik 
eller  psykologi  og  lederskab  der  nogensinde  er  gi- 
vet, og  vi  bør  læse  den  atter  og  atter  i  det  121.  af- 
snit af  Lære  og  Pagter. 

Lad  os  være  klar  over,  at  vi  er  medlemmer  af  det 
største  brodersamfund  —  Kristi  brodersamfund  — 
i  hele  verden,  og  gøre  vort  bedste  hver  dag,  hele 
dagen,  for  at  opretholde  Præstedømmets  standarder. 

Lad  os  leve  et  ærligt,  oprigtigt  liv.  Lad  os  være 
ærlige  over  for  os  selv,  ærlige  over  for  vore  brødre, 
ærlige  over  for  vor  familie,  ærlige  over  for  dem  vi 
omgås,  altid  ærlige  for  folk  ser  på  os,  og  grundvol- 
den for  al  karakter  hviler  på  principperne  ærlighed 
og  oprigtighed. 

Den  store  grundtone  for  ethvert  meneske  er:  Gør 
Guds  vilje.  "Hvis  nogen  vil  gøre  Hans  vilje,  skal  han 
erfare,  om  læren  er  fra  Gud,  eller  jeg  taler  af  mit 
eget."  (Se  Johs.  7:17.)  Der  er  hver  dag  i  vort  liv  an- 
ledning til  at  gøre  Hans  vilje. 

Gud  styrer  denne  Kirke.  Vær  sand  imod  den. 
Vær  sande  imod  jeres  familier,  loyale  imod  dem. 
Beskyt  jeres  børn.  Vejled  dem,  ikke  egenmægtigt, 
men  ved  et  venligt  eksempel,  og  bidrag  derved  til 
at  styrke  Kirken  ved  at  udøve  jeres  Præstedømme 
i  jeres  hjem  og  i  jeres  liv. 

De  store  bud 

Tale  ved  Generalkonferencen  i  april  1967 

AF  N.  ELDON  TANNER 

af  Det  Første  Præsidentskab 


Præsident  McKay,  vi  føler  os  lykkelige  og  vel- 
signede ved  at  have  Dem  her  hos  os  i  formiddag. 
På  Det  Første  Præsidentskabs  vegne  vil  jeg  gerne 
byde  alle  dem,  der  er  forsamlet  her  i  dette  store  Ta- 
bernakel, og  alle  dem,  der  lytter  nu,  velkommen. 

Da  vi  i  påsken  mindedes  Frelserens  død  og  op- 
standelse, gjorde  følgende  ord  endnu  engang  stærkt 
indtryk  på  mig:  "Thi  således  elskede  Gud  verden', 
at  Han  gav  sin  Søn  den  enbårne,  for  at  enhver,  som 
tror  på  Ham,  ikke  skal  fortabes,  men  have  evigt  liv." 
(Johs.  3:16.) 

Og  så  mindedes  jeg  det  svar,  som  Frelseren  gav 
den  lovkyndige,  som  stillede  en  fælde  for  Ham  ved 
at  spørge:  "Mester,  hvilket  bud  i  loven  er  det  stør- 
ste? 

"Han  svarede  ham:  Du  skal  elske  Herren  din 
Gud  af  hele  dit  hjerte,  af  hele  din  sjæl  og  af  hele  dit 
sind. 

"Dette  er  det  største  og  første  bud. 

"Der  er  andet,  som  er  dette  ligt:  Du  skal  elske 
din  næste  som  dig  selv. 

"På  disse  to  bud  hviler  hele  loven  og  profeter- 
ne." (Matt.  22:36—40.) 

Af  denne  udtalelse  er  det  tydeligt,  at  kærlighed 
er  det  største  i  verden.  Og  så  fandt  jeg  i  begyndel- 
sen af  skriften,  i  3.  Mosebog  19:16 — 18,  at  Herren, 
da  Han  talte  til  Moses,  gav  følgende  befaling: 

"Du  må  ikke  gå  rundt  og  bagvaske  din  lands- 
mand .  .  . 

"Du  må  ikke  bære  nag  til  din  broder  i  dit  hjer- 
te ..  . 

"Du  må  ikke  hævne  dig  eller  gemme  på  vrede 
mod  dit  folks  børn,  du  skal  elske  din  næste  som  dig 
selv  ..." 

Og  så  læser  vi  i  5.  Mosebog: 

"Og  du  skal  elske  Herren  din  Gud  af  hele  dit 
hjerte,  af  hele  din  sjæl  og  af  hele  din  styrke. 

"Disse  bud,  som  jeg  pålægger  dig  i  dag,  skal  du 
tage  dig  til  hjerte; 

"og  du  skal  indprente  dine  børn  dem  og  tale  om 
dem,  både  når  du  sidder  i  dit  hus,  og  når  du  vandrer 
på  vejen,  både  når  du  lægger  dig  og  når  du  står  op." 
(5.  Mosebog  6:5 — 7.) 


Da  Kristus  kom  til  jorden,  var  Moseloven  i  kraft, 
og  et  af  eksemplerne  på  den  var  "øje  for  øje  og  tand 
fortand."  Men  Frelseren  sagde: 

"En  ny  befaling  giver  jeg  jer,  at  I  skal  elske  hve- 
randre; ligesom  jeg  har  elsket  jer,  skal  også  I  elske 
hverandre. 

"Derpå  skal  alle  kende,  at  I  er  mine  disciple,  om 
I  har  indbyrdes  kærlighed."  ((Johs.  13:34—35.) 

Herren  gav  os  også  den  regel,  som  ofte  benæv- 
nes den  Gyldne  Regel.  Den  findes  i  Mattæus  7:12: 

"Derfor,  alt  hvad  I  vil,  at  menneskene  skal  gøre 
mod  jer,  det  samme  skal  I  gøre  mod  dem;  thi  sådan 
er  loven  og  profeterne." 

Hvis  vi  skal  have  denne  kærlighed,  som  Frelse- 
ren talte  om,  og  som  Han  indprenter  er  det  vigtigste 
i  livet,  må  den  begynde  i  hjemmet  og  så  føres  ud  i 
vort  daglige  liv.  Et  lykkeligt  ægteskab  er  aldrig  no- 
get, der  rækkes  et  ægtepar  på  en  sølvbakke,  men 
er  noget,  der  må  bygges  op  til  stadighed.  Hvis  hver 
enkelt  vil  tænke  på  den  andens  bekvemmelighed, 
trøst,  behov  og  lykke,  og  bestemme  sig  til  at  se  det 
bedste  hos  den  anden,  prøve  at  forstå  og  udtrykke 
kærlighed  til  den  anden,  så  vil  der  være  sand  kær- 
lighed og  harmoni  i  hjemmet. 

Ja,  det  eneste  slagord  vi  behøver  for  at  være 
lykkelige  i  vort  hjem  er:  Elsk  hverandre  —  to  enkle 
ord.  Anvend  kærlighedens  midler.  I  skal  ofre  jer  for 
hinanden.  Gør  hinanden  lykkelige.  Hvis  dette  altid 
var  det  vigtigste  i  vort  sind,  ville  vi  i  virkeligheden 
have  meget  få  besværligheder.  Hvis  der  er  kærlig- 
hed mellem  faderen  og  moderen,  vil  der  være  kær- 
lighed mellem  forældrene  og  børnene  og  blandt  bør- 
nene indbyrdes.  Man  kan  ikke  nok  indprente  vigtig- 
heden og  værdien  af  at  være  høflige,  venlige,  be- 
tænksomme og  opmærksomme  i  hjemmet. 

Har  I  nogensinde  set  noget  smukkere  end  den 
familie,  hvis  medlemmer  elsker  hverandre?  Hvor  der 
findes  sand  og  fuldkommen  kærlighed  i  en  familie, 
er  sådanne  bud  som  "du  skal  ære  din  fader  og  din 
moder",  "du  må  ikke  stjæle",  "du  må  ikke  bære 
falsk  vidnesbyrd",  ganske  unødvendige.  Kærlighed 
er  i  virkeligheden  opfyldelsen  af  loven. 

Når  vi  ser  tilbage  på  vort  liv,  enten  det  er  kort 
eller  langt,  er  vi  klar  over,  at  det,  der  gav  os  den 
største  glæde,  var  at  gøre  noget  for  en  eller  anden, 
fordi  vi  elskede  ham.  Lad  os  udtrykke  vor  kærlighed 
til  Gud  og  til  vore  medmennesker  nu,  medens  vi  kan, 
ved  hver  eneste  gerning  og  hvert  eneste  ord,  for 
"vi  kommer  ikke  denne  vej  endnu  engang." 

Det  vanskeligste  for  os  synes  at  være  at  give  af 
os  selv,  at  undgå  egenkærlighed.  Hvis  vi  virkelig 
elsker  nogen,  er  der  intet  der  er  svært.  Intet  er  svært 
for  os  at  gøre  for  den  pågældende.  Der  er  ingen  vir- 
kelig lykke  ved  at  have  eller  at  få,  men  kun  ved  at 
give.  Halvdelen  af  verden  synes  at  følge  det  gale 
spor,  når  de  skal  søge  lykken.  De  tror  den  består 
i  at  have  og  at  få,  og  at  få  andre  til  at  tjene  dem, 
men  i  virkeligheden  består  den  i  at  give  og  at  tjene 
andre. 

For  blot  et  par  dage  siden  fik  jeg  en  tidlig  mor- 
gen en  oplevelse,  som  virkelig  bevægede  mig  og 
var  et  bevis  på  stor  kærlighed.  En  kvinde  ringede 
mig  op  for  at  sige,  at  hun  lige  havde  fået  besked 
om,  at  hendes  voksne  søn  var  blevet  dræbt  ved  en 
bilulykke  i  de  østlige  stater,  hvor  han  boede.  Hun 
sagde,  at  hendes  mand,  drengens  fader,  var  i  en 
anden  by,  hvor  han  førte  nogle  meget  vigtige  og  al- 
vorlige forhandlinger  og  at  hun  ikke  ønskede  at  for- 
styrre ham,  medens  han  var  så  optaget.  Under  vor 
samtale  blev  vi  enige  om,  at  jeg  skulle  ringe  til  en, 
som  var  sammen  med  faderen,  så  han  kunne  blive 
underrettet,  så  snart  forhandlingerne  var  afsluttet. 
For  mig  var  hendes  handling  et  fremragende  eksem- 
pel på  kærlighed  og  uegennytte  og  interesse  for 
hendes  mands  velfærd,  i  så  høj  grad  at  hun  var  pa- 
rat til  at  lide  alene. 

Vi  kan  ikke  anvende  den  Gyldne  Regel  eller  op- 
fylde den  fuldstændigt  med  det  samme,  således 
som  Frelseren  gav  os  den,  men  ved  alvorligt  at  prø- 
ve, vil  vi  finde  større  glæde,  lykke,  tilfredshed  og 
venskab,  når  vi  går  gennem  livet  og  glæder  os  over 
andres  kærlighed  og  over  vor  Himmelske  Faders 
Ånd.  Hvis  vi  altid  vil  se  efter  det  bedste  hos  andre, 
hos  vore  venner,  hos  vore  naboer,  hos  vor  hustru, 
hos  vor  mand,  hos  vore  børn,  vil  de  vise  sig  at  være 


de  dejligste  mennesker  i  verden.  Hvis  vi  derimod 
ser  efter  deres  svagheder  og  fejl  og  udbreder  os  om 
dem,  kan  de  samme  mennesker  måske  endda  blive 
foragtelige. 

Sommetider  når  jeg  går  omkring  blandt  folk,  er 
jeg  næsten  overbevist  om,  at  det  er  menneskets  na- 
tur at  forstørre  andres  svagheder  for  at  formindske 
vore  egne. 

Lad  os  altid  huske,  at  mennesker  med  en  høj 
karakter  ikke  behøver  at  forklejne  andre  eller  for- 
større deres  svagheder.  Ja,  i  virkeligheden  er  det, 
der  gør  dem  store,  den  kærlighed  de  viser  og  den 
interesse  de  har  for  deres  næstes  succes  og  vel- 
færd. 

Når  vi  prøver  at  anvende  den  Gyldne  Regel,  må 
vi  være  klar  over,  at  kærligheden  ikke  vil  tillade  os 
at  have  misundelse  eller  dårlige  følelser.  Disse  ting 
fordærver  sjælen  og  skubber  kærligheden  ud.  Vi 
skader  os  selv  ved  at  nære  misundelse  og  dårlige 
følelser.  Vi  skader  det  menneske,  som  vi  taler  ilde 
om,  og  ødelægger  det  undertiden.  Vi  ville  ikke 
drømme  om  at  stjæle  fra  eller  fysisk  skade  en  af 
vore  kammerater,  venner  eller  naboer,  men  vi  gør 
noget  endnu  værre  ved  at  stjæle  hans  gode  navn. 
Det  er  ikke  usædvanligt  at  se  folk  —  ekspedienter  i 
forretninger,  sekretærer  i  selskaber,  enkeltpersoner 
i  klubber  og  i  kirkelige  og  statslige  institutioner  — 
tale  om  og  kritisere  hverandre  og  prøve  at  forstørre 
deres  svagheder  med  den  tanke  at  forklejne  dem  i 
håb  om,  at  deres  egne  svagheder  kan  formindskes 
eller  overses.  Hvis  vi  virkelig  elskede  hverandre,  så- 
ledes som  Herren  elsker  os,  ville  der  ikke  være  den- 
ne gnidning,  men  tillidsfuldhed  og  lykke  ville  herske. 

Jeg  kunne  godt  tænke  mig  sammen  med  hver 
eneste  af  jer  at  tage  mål  af  os  selv,  for  at  se,  om 
vi  virkelig  stræber  efter  at  anvende  princippet  kær- 
lighed over  for  dem,  vi  omgås.  Er  vi  tålmodige,  ven- 
lige, ædelmodige,  ydmyge,  høflige,  uselviske,  uden 
at  vise  temperament,  uden  svig,  og  oprigtige?  Prø- 
ver vi  at  sætte  os  i  den  andens  sted,  enten  han  er 
købmand,  kontorist,  sekretær,  opsynsmand,  af  en 
anden  religion  eller  race,  eller  en  mand  i  fængsel, 

og  handler  vi  så  imod  ham  således  som  vi  gerne 
ville  behandles,  hvis  vi  var  i  hans  sted? 

Lad  os  aldrig  glemme,  at  Herren  gav  os  den  be- 
faling at  elske  Gud  og  elske  hinanden  og  anvende 
den  Gyldne  Regel.  Vi  kan  ikke  elske  Gud  uden  at 
elske  vor  næste,  og  vi  kan  ikke  virkelig  elske  vor 
næste  uden  at  elske  Gud.  Dette  gælder  dig  og  mig, 
og  hvis  vi  hver  især  anvender  det  på  os  selv,  behø- 
ver vi  ikke  bekymre  os  om  den  anden. 

For  nogen  tid  siden  fortalte  en  af  mine  venner 
mig  om  en  oplevelse,  som  jeg  gerne  vil  fortælle  vi- 
dere til  jer.  Han  sagde: 

"Min  faders  fætter  og  min  fader  boede  i  samme 
kommune  og  var  konkurrenter  i  bygningsfaget.  I 
årenes  løb  voksede  der  en  meget  skarp  og  bitter 
rivaliseren  op  imellem  dem.  Dette  var  i  begyndel- 
sen begrænset  til  tilbud  i  bygningskontrakter,  og 
gik  senere  over  til  politiske  sager,  hvor  de  stod  over 
for  hinanden  ved  meget  livlige  valg. 

"Vor  nærmeste  familie  arvede  denne  situation 
ved  min  faders  død,  for  vi  drenge  syntes  at  over- 
tage den,  da  Far  gik  bort.  Det  var  en  hel  belastning 
for  medlemmerne  af  vore  familier  blot  at  være  høf- 
lige over  for  hinanden,  selv  i  vore  kald  i  Kirken,  hvor 
han  virkede  som  biskop  i  et  ward  og  jeg  i  et  andet, 
og  senere  i  højrådet,  som  vi  begge  var  medlemmer 
af.  Når  vi  mødtes  syntes  det,  som  om  Satan  fik  mag- 
ten, og  jeg  er  sikker  på,  at  han  gjorde  det,  for  har 
vi  ikke  fået  at  vide,  at  hvor  der  er  strid,  findes  Her- 
rens Ånd  ikke? 

"Denne  situation  fortsatte  sin  ondartede  gang. 
Så  en  dag  modtog  jeg  et  kald  til  at  lægge  alle  verds- 
lige ting  til  side  og  rejse  på  mission  og  præsidere 
over  en  mission.  Det  var  en  betagende  oplevelse  at 
tænke  på,  og  alligevel  havde  jeg  i  min  underbe- 
vidsthed en  yderst  ubehagelig  følelse  over  det.  Jeg 
blev  ved  at  spørge  mig  selv:  'Er  du  virkelig  værdig 
til  at  tage  imod  en  så  vigtig  kaldelse?'  Jeg  efterleve- 
de Visdomsordet,  jeg  betalte  fuld  tiende,  jeg  var 
trofast  i  alle  mine  aktiviteter  i  Kirken,  jeg  var  mo- 
ralsk ren,  og  dog  vedblev  denne  ubehagelige  følel- 
se at  være  der. 


"Jeg  gav  mig  øjeblikkelig  til  at  ordne  mine  for- 
retningssager og  personlige  sager,  så  andre  kunne 
passe  dem,  medens  vi  var  borte.  Da  jeg  vendte  hjem 
fra  mit  kontor  en  aften,  skete  der  noget.  Jeg  hørte 
ikke  nogen  stemme,  men  lige  så  tydeligt  som  om 
det  var  en  stemme,  var  der  noget  der  sagde  til  mig: 
'Du  må  gå  til  din  faders  fætter  og  få  tingene  i  orden. 
Du  kan  ikke  gå  på  din  mission  og  forkynde  kærlig- 
hedens evangelium,  når  denne  frygtelige  følelse  ek- 
sisterer imellem  jer.' 

"Jeg  kørte  til  hans  hjem,  og  med  angst  og  skæl- 
ven gik  jeg  hen  til  døren  og  ringede  på.  Der  var  in- 
gen der  svarede.  Efter  at  have  ventet  nogle  minut- 
ter, gik  jeg  tilbage  til  min  vogn  og  sagde  stille: 
'Herre,  jeg  har  gjort  et  forsøg.  Jeg  er  sikker  på,  at 
det  vil  kunne  godtages.'  Men  det  kunne  det  ikke. 
Den  ubehagelige  følelse  blev  ved.  Jeg  bad  oprigtigt 
om  råd. 

"Den  næste  dag,  da  jeg  var  til  en  begravelse, 
kom  min  fætter  ind  og  satte  sig  på  den  anden  side 
af  gangen.  Ånden  fik  mig  til  at  spørge  ham,  om  jeg 
kunne  besøge  ham  i  hans  hjem  efter  begravelsen. 
Han  samtykkede.  Denne  gang  gik  jeg  med  ro  og 
styrke  i  min  sjæl,  fordi  jeg  havde  bedt  Herren  be- 
rede vejen  for  mig. 

."Da  jeg  ringede  på  døren,  bad  han  mig  komme 
ind  i  stuen  og  gratulerede  mig  til  min  missionskal- 
delse.  Vi  talte  nogle  få  minutter  om  ting  i  almindelig- 
hed, og  så  skete  det.  Jeg  så  på  ham  med  en  følelse 
af  kærlighed,  som  erstattede  al  den  gamle  bitterhed, 
og  sagde:  'Jeg  er  kommet  for  at  bede  om  tilgivelse 
for  alt,  hvad  jeg  nogensinde  har  sagt  eller  gjort,  som 
kunne  bidrage  til  at  skille  os  og  vore  familier.' 

"På  dette  tidspunkt  kom  tårerne  frem  i  vore  øjne, 
og  i  nogle  minutter  kunne  ingen  af  os  sige  et  ord. 
Det  var  et  af  de  tidspunkter,  hvor  tavshed  siger 
mere  end  ord.  Efter  nogle  minutters  tavshed  sagde 
han:  'Jeg  ville  ønske  jeg  var  kommet  først  til  dig.'  Jeg 
svarede:  'Det  vigtigste  er,  at  det  blev  gjort,  ikke 
hvem  der  tog  initiativet  til  det' 

"I  dette  øjeblik  havde  vi  en  rig  åndelig  oplevel- 
se, som  fik  os  til  at  rense  vort  liv  og  vor  sjæl  for 

Mine  kære  søskende!  Jeg  er  glad  over  at  være 
sammen  med  Dem  i  dag.  Jeg  håber  og  beder  inder- 
ligt, at  Herren  vil  velsigne  mig  med  sin  Ånd,  så  jeg 
kan  være  i  stand  til  at  give  Dem  noget,  som  vil  være 
til  Deres  bedste  og  til  opbyggelse  af  Guds  Rige. 

Som  emne  har  jeg  tænkt  at  ville  tage  Frelserens 
ord:  "Den,  som  har  mine  befalinger  og  holder  dem, 
han  er  den,  som  elsker  mig;  og  den,  som  elsker  mig, 
skal  elskes  af  min  Fader  .  .  ."  (Johs.  14:21.) 

Jeg  vil  læse  nogle  få  ord  for  Dem  fra  de  ord,  som 
apostlen  Paulus  skrev  til  de  korintiske  hellige.  Folk 
i  verden  i  dag  har  en  mærkelig  idé  om  Pauli  breve 
og  om  de  mænd,  som  har  skrevet  de  breve  vi  har  i 
Bibelen.  De  anvender  dem  på  sig  selv,  og  de  ser  på 
dem,  som  om  de  er  budskaber,  der  er  forkyndt  for 
hele  verden.  Men  det  er  de  ikke.  Hvert  enkelt  af 
disse  breve  blev  ganske  afgjort  skrevet  til  medlem- 
mer af  Kirken  —  ikke  til  sekter,  men  til  dem,  som 
hørte  de  gamle  apostles  ord,  havde  modtaget  dem 
og  var  blevet  døbt  og  bekræftet  som  medlemmer  af 
Jesu  Kristi  Kirke  i  den  forvaltning. 

Derfor  skal  vi  forstå,  når  vi  læser  disse  breve, 
at  de  ting,  der  siges  af  apostlene,  ikke  er  ting,  som 
henvender  sig  til  dem,  som  ikke  har  indgået  pagter 
gennem  Jesu  Kristi  Evangelium  og  ikke  gjorde  det 
på  den  tid.  Jeg  vil  læse  en  meget  bestemt,  kraftig 
udtalelse  til  Kirkens  medlemmer,  hvoraf  nogle  var 
drevet  lidt  bort  på  den  tid,  akkurat  som  vi  gør  det 
i  dag,  og  hvoraf  nogle  ikke  var  helt  omvendt,  og 
hvoraf  nogle  havde  glemt  de  budskaber,  som  brød- 
rene lærte  dem  og  som  de  modtog,  da  de  kom  ind 
i  Kirken. 

Derfor  instruerede  Paulus  disse  medlemmer  af 
Kirken  og  henledte  deres  opmærksomhed  på  visse 
betingelser,  som  er  specielle  for  dem,  som  har  ind- 
gået pagter  med  Jesus  Kristus.  Og  Paulus  taler  ikke 
til  vor  generation.  Han  taler  til  den  generation  hvori 
han  levede.  Han  sagde  til  disse  korintiske  medlem- 
mer af  Kirken: 

"Og  hvis  man  på  den  grundvold  bygger  med 
guld,  sølv,  kostbare  sten,  træ,  hø,  strå, 

"så  skal  det  engang  åbenbares,  hvad  slags  ar- 
bejde enhver  har  udført;  thi  dagen  skal  gøre  det 

klart,  for  den  bryder  frem  med  ild,  og  ilden  skal  prø- 
ve, hvordan  enhvers  arbejde  er. 

"Hvis  det  arbejde,  som  en  har  bygget  derpå,  be- 
står, da  skal  han  få  løn; 

"hvis  ens  arbejde  bliver  opbrændt,  da  skal  han 
miste  lønnen;  men  selv  skal  han  blive  frelst,  dog 
som  gennem  ild. 

"Ved  I  ikke,  at  I  er  Guds  tempel,  og  Guds  Ånd 
bor  i  jer?"  (1.  Kor.  3:12— 16.) 

Således  skrev  han  til  de  hellige  i  Korint,  og  disse 
ord  henvender  sig  ligeledes  til  de  hellige  i  vor  tid. 
Paulus  kunne  ikke  sige  dette  til  dem,  som  ikke  var 
blevet  døbt  og  bekræftet,  for  Herren  har  ganske  af- 
gjort sagt,  at  de,  som  ikke  er  medlemmer  af  Kirken, 
ikke  kan  modtage  den  Helligånd;  og  derfor  sagde 
Paulus: 

"Hvis  nogen  ødelægger  Guds  tempel,  skal  Gud 
ødelægge  ham;  thi  Guds  tempel  er  helligt,  og  I  er 
jo  hans  tempel! 

"Lad  ingen  bedrage  sig  selv!  Hvis  nogen  iblandt 
jer  mener,  at  han  er  viis  i  denne  verden,  må  han  bli- 
ve en  dåre,  for  at  han  kan  blive  viis. 

"Denne  verdens  visdom  er  nemlig  dårskab  i 
Guds  øjne;  thi  der  står  skrevet:  Han  er  den,  der 
fanger  de  vise  i  deres  kløgt."  (1.  Kor.  3:17 — 19.) 

Derfor  bør  vi  lægge  mærke  til  dette.  Vi  kan  ikke 
bygge  på  nogen  anden  grundvold.  Jeg  tror  der  er 
medlemmer  af  Kirken,  som  har  stolthed,  og  som  har 
sat  guld,  sølv,  kostbare  ting  som  deres  store  mål. 
Og  de  har  forsømt  deres  pligter  og  ansvar,  det  som 
deres  medlemskab  af  Kirken  kræver  af  dem. 

Nu  vil  jeg  gerne  læse  et  andet  skriftsted  til  de 
samme  medlemmer  af  Kirken,  af  hvem  mange  de- 
sværre var  gået  bort  fra  de  sande  lærdomme,  som 
de  havde  modtaget  fra  Paulus  og  andre,  som  var 
blevet  sendt  for  at  belære  dem: 

"Eller  ved  I  ikke,  at  jeres  legemer  er  et  tempel 
for  Helligånden,  som  er  i  jer,  og  som  I  har  fra  Gud, 
og  at  I  ikke  tilhører  jer  selv? 

"I  er  jo  købt  og  prisen  betalt;  ær  derfor  Gud  i 
jeres  legeme."  (I.Kor.  6:19 — 20.)  Denne  udtalelse 
af  Paulus  er  lige  så  sand  og  henvender  sig  med  lige 
så  stor  styrke  til  de  Sidste  Dages  Hellige  i  dag. 

Paulus  kunne  ikke  sige  dette  til  dem,  som  ikke 
havde  indgået  pagter.  Han  kunne  have  fortalt  enhver 
hvor  som  helst,  at  han  var  købt  og  prisen  betalt, 
men  han  kunne  ikke  sige  til  dem,  at  den  Helligånd 
var  blevet  givet  dem,  fordi  den  kun  blev  givet  til 
medlemmer  af  Kirken.  Men  den  kendsgerning  står 
tilbage,  at  hver  eneste  sjæl  på  jorden  blev  købt  og 
prisen  betalt  —  jøde  og  ikke-jøde,  hedningen,  ate-. 
isten.  Lige  meget  hvor  et  menneske  lever  eller  hvad 
han  tror  eller  hvilke  omstændigheder  han  lever  un- 
der, blev  han  købt  og  prisen  betalt,  en  pris  som  blev 
betalt  af  vor  Herre  og  Frelser  Jesus  Kristus,  og  Han 
var  den  eneste,  som  kunne  betale  den.  Ingen  anden 
i  verden  kunne  betale  denne  pris. 

Og  hvad  blev  vi  så  købt  fra?  Før  jeg  besvarer 
dette  spørgsmål,  vil  jeg  gerne  sige  noget  andet.  Jeg 
har  hørt  folk  sige,  og  også  medlemmer  af  Kirken: 
"Jeg  har  ret  til  at  gøre  hvad  jeg  har  lyst  til."  Mit  svar 
er:  Nej,  det  har  I  ikke.  I  har  ikke  nogen  som  helst  ret 
til  at  gøre  akkurat  som  I  har  lyst  til.  Der  er  kun  en 
eneste  ret  I  har,  og  det  er  at  gøre  netop  det,  som 
jeg  læser  for  jer:  at  holde  Jesu  Kristi  befalinger.  Han 
har  fuldkommen  ret  til  at  sige  det  til  os.  Vi  har  ingen 
ret  til  at  afslå  det.  Jeg  er  lige  glad  hvem  det  men- 
neske er,  jeg  er  lige  glad  hvor  han  lever,  eller  hvad 
han  er  —  når  Jesu  Kristi  Evangelium  fremsættes  for 
ham,  har  han  ingen  ret  til  at  nægte  af  modtage  det. 
Han  har  privilegiet.  Han  bliver  ikke  tvunget  til  at 
modtage  det,  fordi  vor  Fader  i  Himlen  har  givet  hver 
eneste  af  os,  i  Kirken  og  uden  for  den,  handlefrihe- 
dens gave.  Denne  handlefrihed  giver  os  det  privile- 
gium at  tage  imod  og  være  loyal  over  for  vor  Herres 
befalinger,  men  den  har  aldrig  givet  os  ret  til  at  for- 
nægte dem.  Ethvert  menneske,  som  fornægter  vor 
Himmelske  Faders  befalinger,  er  en  oprører. 

Naturligvis  er  jeg  klar  over,  at  der  er  tusinder  af 
mennesker,  som  aldrig  har  hørt  Evangeliet.  De  vil 
ikke  blive  straffet  for  dette.  Vi  kan  ikke  forvente,  at 
et  menneske  skal  overholde  en  befaling,  som  han 
aldrig  har  hørt.  Men  alle  de,  som  aldrig  har  haft  det 
privilegium  at  høre  det,  vil  engang  få  chancen  for 
det.  Hvis  det  ikke  bliver  i  dette  liv,  vil  det  blive  i 
åndeverdenen.  Og  hver  eneste  sjæl  vil  få  lejlighed 


til  at  anerkende  vor  Frelser  Jesu  Kristi  mission  eller 
fornægte  den.  Når  Herren  befaler  os,  vil  vi,  hvis  vi 
elsker  Ham,  overholde  befalingerne.  Dette  er  loven 
for  Kirkens  medlemmer,  med  Frelserens  ord:  "Den, 
som  har  mine  befalinger  og  holder  dem,  han  er  den, 
som  elsker  mig  .  .  ."  (Johs.  14:21.)  Og  Frelseren 
sagde  også:  "Hvis  I  elsker  mig,  så  hold  imine  befa- 
linger!" (Johs.  14:15.) 

Uheldigvis  har  vi  medlemmer  af  Kirken,  som  til- 
sidesætter de  befalinger  Herren  har  givet  os,  og 
som  undlader  strengt  at  overholde  dem.  Dette  er 
ikke  jeres  ret.  Det  er  blot  jeres  privilegium,  det  pri- 
vilegium Herren  har  givet  jer  til  at  handle  for  jer 
selv.  I  er  forvaltere  med  kraft  i  jer  til  at  adlyde  eller 
lade  være  at  adlyde.  Hvis  det  ikke  var  således,  kun- 
ne ingen  blive  prøvet  for  ulydighed.  Vi  læser  i  skrif- 
ten, at  ethvert  menneske  vil  blive  prøvet  i  henhold 
til  sine  gerninger.  Nuvel,  hvis  vi  ikke  er  under  for- 
pligtelse, hvem  kan  så  prøve  os?  Har  I  nogensinde 
tænkt  på  det?  Hvis  der  ikke  var  nogen  forplig- 
telse for  mig  til  at  overholde  Herrens  befalinger, 
kunne  jeg  ikke  blive  straffet,  hvis  jeg  brød  dem. 

Vi  straffer  ikke  folk,  hvis  de  gør  noget,  som  ikke 
er  imod  lovene,  gør  vi  vel?  Men  Herren  har  givet  os 
sine  love,  Jesu  Kristi  Evangelium,  ikke  fordi  det  be- 
hager Ham  selv,  ikke  fordi  Han  selv  skal  have  noget 
ud  af  det.  Han  har  givet  os  disse  love,  for  at  vi  må- 
ske kunne  få  noget  ud  af  dem.  Og  naturligvis  føjer 
enhver,  som  holder  disse  befalinger,  så  meget  til 
sin  personlige  herlighed.  Der  er  ingen  tvivl  om  dette. 
Vor  Herre  har  aldrig  givet  en  befaling  i  denne  ver- 
den til  noget  menneske,  undtagen  det  var  hensig- 
ten, at  det  skulle  være  til  den  pågældendes  evige 
gavn.  Jeg  tror,  at  vi  sommetider  overser  dette. 

Jeg  håber,  at  Herren  vil  hjælpe  mig  til  at  holde 
sine  befalinger.  Som  jeg  sagde,  er  Hans  befalinger 
ikke  svære  at  overholde.  Det  sagde  Han  selv.  Nogle 
mennesker  siger,  at  Hans  befalinger  er  svære  at 
holde.  Er  det  ikke  en  indrømmelse  af,  at  de  ikke  hol- 
der dem? 

Lad  mig  stille  jer  et  spørgsmål:  Er  der  nogen 
her,  som  ikke  har  begået  en  synd  eller  en  overtræ- 
delse af  en  guddommelig  lov?  Hvis  der  er  det,  beder 

jeg  jer  række  hånden  op.  Jeg  ser  ikke  nogen  hæn- 
der oppe.  Jeg  kan  ikke  række  min  hånd  op.  Nuvel, 
har  I  nogensinde,  efter  at  have  begået  noget  forkert, 
følt  jer  bedrøvet  og  har  fået  omvendelsens  ånd  og 
ønsket,  at  I  ikke  havde  gjort  det?  Hvis  I  Ikke  har 
følt  på  denne  måde,  må  I  hellere  tale  med  jeres  bi- 
skop. Jeg  har  gjort  ting,  som  jeg  ikke  skulle  have 
gjort,  og  jeg  har  følt  mig  bedrøvet.  Jeg  har  aldrig 
begået  mord;  jeg  har  holdt  mit  legeme  rent;  jeg  har 
aldrig  stjålet  fra  nogen.  Da  jeg  var  barn,  har  jeg 
måske  taget  noget,  som  ikke  tilhørte  mig,  som  f.  eks. 
naboens  æbler.  Men  når  jeg  har  gjort  noget  galt,  har 
jeg  følt  mig  bedrøvet. 

Frelseren  begik  ingen  synd  og  bar  heller  ikke  på 
nogen  dårlig  samvittighed.  Det  var  ikke  nødvendigt 
for  Ham  at  omvende  sig,  således  som  det  er  for  dig 
og  mig;  men  på  en  eller  anden  måde,  som  jeg  ikke 
kan  forstå,  bar  Han  vægten  af  mine  og  dine  over- 
trædelser, og  de  overtrædelser  som  enhver,  der 
kommer  ind  i  denne  Kirke  lige  fra  Adams  tid  til  i  dag 
og  til  tidernes  ende,  begår.  Han  kom  og  tilbød  sig 
som  offer  for  at  betale  gælden  for  hver  enkelt  af  os, 
som  er  villig  til  at  omvende  os  fra  vore  synder  og 
vende  tilbage  til   Ham  og   holde  Hans  befalinger. 

Kan  jeg  lade  være  at  elske  Ham?  Nej,  det  kan 
jeg  ikke.  Elsker  du  Ham?  Så  hold  Hans  befalinger. 
Hvis  du  ikke  gør  det,  må  du  selv  stå  til  ansvar  for 
det. 

Da  Adam  og  Eva  blev  sat  i  Edens  Have,  var  det 
ikke  nødvendigt  at  de  skulle  dø.  De  kunne  have 
været  der  den  dag  i  dag.  De  kunne  have  fortsat  i  utal- 
lige år.  Der  var  ingen  død  den  gang.  Men  det  ville 
have  været  en  frygtelig  katastrofe,  hvis  de  havde 
afstået  fra  at  nyde  frugten  af  træet,  for  de  ville  være 
blevet  i  Edens  Have,  og  vi  ville  ikke  være  her;  ingen 
ville  være  her  undtagen  Adam  og  Eva.  Derfor  spiste 
Adam  og  Eva.  Spisningen  af  den  forbudne  frugt  un- 
dertrykte åndens  kraft  og  skabte  blod  i  deres  lege- 
mer. Der  var  intet  blod  i  deres  legemer  før  faldet. 
Blodet  blev  legemets  liv.  Og  blodet  var  ikke  blot 
dets  liv,  men  det  havde  i  sig  dødens  sæd.  Og  der- 
for bliver  vi  gamle,  og  vi  dør.  Men  det  ville  have  væ- 
ret  frygteligt,    hvis   Adam    og    hans   efterkommere 


på  grund  af  faldet  var  blevet  tvunget  til  at  dø  og  for- 
blive døde;  det  ville  have  været  tilfældet,  hvis  der 
ikke  havde  været  nogen  forløsning. 

Det  var  det  Satan  ønskede,  så  han  bearbejdede 
dem.  Jeg  tror  han  havde  den  tanke:  "Nu  har  jeg 
ødelagt  Herrens  plan.  Jeg  har  fået  Adam  og  Eva  til 
at  blive  dødelige,  og  de  skal  dø;  enhver  må  dø,  og 
de  vil  alle  være  undergivet  mig."  Og  han  lo  over  det. 
Der  var  kun  én  forløsningsmåde,  én  måde  hvor- 
på genoprettelse  kunne  ske,  og  legemet  blive  gen- 
givet til  ånden;  det  var  ved  en  uendelig  forsoning, 
og  den  måtte  foretages  ved  et  uendeligt  væsen,  en 
som  ikke  var  underkastet  døden  og  alligevel  en, 
som  havde  magt  til  at  dø  og  som  også  havde  magt 
over  døden.  Og  derfor  sendte  vor  Himmelske  Fader 
os  sin  Søn,  Jesus  Kristus,  til  denne  verden  med  liv 
i  sig  selv.  Og  fordi  Han  havde  en  moder,  som  havde 
blod  i  sine  årer,  havde  Han  magt  til  at  dø.  Han  kunne 
overgive  sit  legeme  til  døden  og  så  tage  det  på  sig 
igen.  Lad  mig  læse  Hans  egne  ord:  "Derfor  elsker 
Faderen  mig,  fordi  jeg  sætter  mit  liv  til,  for  at  tage 
det  igen. 

"Ingen  tager  det  fra  mig,  men  jeg  sætter  det  til 
af  mig  selv.  Jeg  har  magt  til  at  sætte  det  til,  og  jeg 
har  magt  til  at  tage  det  igen.  Dette  bud  fik  jeg  af 
min  Fader."  (Johs.  10:17—18.) 

Han  havde  magt  til  at  nedlægge  sit  liv,  og  på 
korset  betalte  Han  prisen  for  vore  synder  og  samti- 
dig for  Adams  overtrædelse.  Hans  uendelige  forso- 
ning resulterede  i  to  ting:  (1)  gengivelsen  af  lege- 
met til  ånden,  og  (2)  forløsningen  af  dem,  som  anta- 
ger Jesu  Kristi  Evangelium  og  som  vil  være  loyale  til 
at  overholde  Hans  befalinger  —  frihed  fra  deres 
synder. 

Nu  til  slut,  hvad  skal  vi  så  gøre?  Vil  vi  elske 
Ham?  Vil  vi  være  klar  over  det  store  Han  gjorde  for 
os,  og  vil  vi  være  taknemmelige,  eller  vil  vi  over- 
træde Hans  befalinger?  Jeg  vil  gerne  læse  noget  af 
Sydney  Harris,  taget  fra  Deseret  News  i  1964,  med 
titlen  "Ville  vi  tro  og  følge?" 

"Hvis  Herrens  andet  komme  skulle  ske,  ville  der 
så  ikke  snart  blive  endnu  en  korsfæstelse?  Og  den- 
ne gang  ikke  ved  romerne  eller  ved  jøderne,  men 

ved  dem,  som  stolt  kalder  sig  kristne?  Jeg  gad  vide! 
Jeg  gad  vide  hvorledes  vi  i  dag  ville  betragte  og  be- 
handle denne  mand  med  Hans  mærkelige  og  frygt- 
indgydende og  'upraktiske'  lærdomme  om  menne- 
selig  opførsel  og  menneskelige  forhold.  Ville  vi  tro 
og  følge,  mere  end  de  mange  folk  på  Hans  tid  troe- 
de og  fulgte? 

"Ville  ikke  militaristerne  iblandt  os  angribe  Ham. 
som  en  fejg  pacifist,  fordi  Han  opmuntrer  os  til  at 
være  fredsstiftere? 

"Ville  ikke  nationalisterne  iblandt  os  angribe 
Ham  som  en  farlig  internationalist,  fordi  Han  fortæl- 
ler os,  at  vi  alle  er  af  et  kød? 

"Ville  ikke  de  rige  iblandt  os  tugte  Ham  som  en 
besværlig  radikalist,  fordi  Han  hindrer  de  rige  i  at 
komme  ind  i  Himmerige? 

"Ville  ikke  de  liberale  iblandt  os  sende  Ham  bort 
som  en  drømmende  vagabond,  fordi  Han  råder  os  til 
ikke  at  bekymre  os  om  i  morgen,  til  ikke  at  samle 
skatte  på  jorden? 

"Ville  ikke  teologerne  iblandt  os  fordømme  Ham 
som  en  skvaldrende  heretiker,  fordi  Han  skærer 
igennem  ritualets  kærne  og  befaler  os  blot  at  elske 
Gud  og  vor  næste? 

"Ville  ikke  de  sentimentale  iblandt  os  håne  Ham 
som  en  kyniker,  fordi  Han  advarer  os  om,  at  vejen 
til  frelse  er  svæver  og  vanskelig? 

"Ville  ikke  puritanerne  iblandt  os  foragte  og  for- 
nægte Ham,  fordi  Han  spiser  og  drikker  med  toldere 
og  syndere  og  foretrækker  drukkenboltes  og  skø- 
gers selskab  fremfor  'respektable'  kirkemedlem- 
mers? 

"Ville  ikke  de  sanselige  iblandt  os  foragte  Ham, 
fordi  Han  faster  i  fyrretyve  dage  i  ørkenen  og  for- 
sømmer legemets  fornødenheder? 

"Ville  ikke  de  stolte  og  betydningsfulde  iblandt 
os  le  ad  ham,  når  Han  instruerer  de  tolv  disciple  om, 
at  den  som  ville  være  den  'første'  skulle  påtage  sig 
den  mindstes  rolle  og  tjene  alle? 

"Ville  ikke  de  verdsligt  kloge  og  oplyste  iblandt 
os  være  forfærdede  over  at  høre,  at  vi  ikke  kan 
blive  frelst,  med  mindre  vi  bliver  som  børn,  og  at  et 
lille  barn  skal  lede  os? 


"Ville  ikke  enhver  af  os  —  på  sin  egen  måde  — 
finde  en  eller  anden  del  af  denne  Mands  udtalelser 
og  gerninger  så  truende  mod  vor  egen  levemåde,  så 
meget  på  tværs  af  vor  egen  rodfæstede  tro,  at  vi 
ikke  kunne  tolerere  Ham  i  lang  tid? 

"Jeg  gad  vide!  Jeg  gad  vide,  om  vi  er  det  mindste 
bedre  forberedt  på  det  andet  komme,  end  vi  ville 
have  været  på  det  første." 

Når  vi  nu  kommer  hjem,  så  lad  os  gå  ned  på  vore 
knæ  og  takke  Herren  for  Hans  mange  velsignelser, 
og  vor  Herre  Jesus  Kristus  for  Hans  barmhjertighed 
og  storhed  og  godhed,  som  gør  det  muligt  for  os, 
hvis  vi  holder  Hans  befalinger,  at  komme  tilbage  til 
Gud  vor  Faders  nærhed  og  bo  hos  Ham.  Må  Herren 
velsigne  jer  med  jeres  hjertes  oprigtige  ønske  er  min 
bøn  i  Hans  Søns,  Jesu  Kristi,  vor  Forløsers  navn. 
Amen. 

de  ting,  som  havde  skilt  os,  og  det  er  nu  resulteret  i 
et  godt  familieforhold. 

"Nu  kunne  jeg  rejse  på  min  mission  og  belære 
andre  om  den  sande  betydning  af  kærlighed,  fordi 
jeg  for  første  gang  i  mit  liv  selv  havde  erfaret  om- 
fanget af  den,  og  nu  kunne  jeg  ærligt  sige,  at  der 
ikke  var  noget  menneske  i  verden,  som  jeg  ikke 
elskede  og  satte  pris  på.  Siden  den  dag  har  mit  liv 
ikke  været  det  samme  som  før,  for  det  var  den  gang 
jeg  lærte  på  den  mest  positive  måde,  som  jeg  aldrig 
før  havde  forstået  det,  Mesterens  påbud  til  sine  dis- 
ciple, da  Han  sagde:  'En  ny  befaling  giver  jeg  jer, 
at  I  skal  elske  hverandre.'"  (Johs.  13:34.) 

Lad  os  alle  stræbe  efter  at  leve  værdigt,  så  vi 
kan  få  vore  navne  opskrevet  blandt  dem,  som  elsker 
deres  medmennesker,  og  derved  bevise  vor  kærlig- 
hed til  Gud.  Gud  lever  virkelig.  Jesus  er  Kristus. 
Gennem  Ham  har  vi  det  gengivne  Evangelium,  som 
tilbyder  os  udødelighed  og  evigt  liv. 

Dette  er  -mit  ydmyge  vidnesbyrd  til  Dem,  og  jeg 
giver  Dem  mine  velsignelser  i  Jesu  Kristi  navn. 
Amen. 

Sådan  har  det 
ikke  altid  været 

Det  var  sent,  da  biskoppen  kørte  sine  rådgivere  hjem. 
De  havde  hele  aftenen  været  optaget  af  at  besøge  nogle 
medlemmer,  og  havde  tilbragt  tiden  i  harmoni  og  glæde. 
Men  det  var  sent,  sa  efter  et  fast  håndtryk  til  hver,  kørte 
biskoppen  hjem,  efterladende  dem  stående  foran  anden- 
rådgiverens hjem.  "Ved  du  hvad,  Jim,  jeg  kan  næsten 
ikke  udtrykke,  hvor  taknemmelig  jeg  er  for  at  være  i  dette 
biskopråd.  Jeg  var  faktisk  temmelig  overrasket,  da 
biskoppen  valgte  mig,  efter  at  broder  Murphy  flyttede. 
Jeg  havde  jo  ikke  engang  været  i  dette  ward  et  år,  vel, 
jeg  troede  han  ville  have  kaldet  nogen,  der  havde  boet  her 
længere." 

Første  rådgiveren  smilede  og  lagde  kærligt  armen 
om  sin  ledsager.  Han  kunne  godt  lide  broder  Larson;  både 
han  og  biskoppen  havde  lagt  mærke  til  hans  villighed 
og  entusiasme,  straks  efter  at  han  var  flyttet  til  deres 
ward.  Første-rådgiveren  var  dog  også  klar  over,  at  det 
først  var  efter  megen  bøn  og  faste,  at  biskoppen  havde  følt 
det  rigtigt  at  vælge  et  så  nyt  medlem  af  wardet  som 
rådgiver. 


"Som  jeg  sagde,  "fortsatte  broder  Larson,  "vi  var  med 
i  en  hel  del  i  vore  to  sidste  wards,  og  det  var  virkelig 
gode  mennesker,  men  af  en  eller  anden  grund  nåede 
mange  af  dem  aldrig  helt  den  høje  grad  af  kirke-aktivitet, 
som  så  mange  i  dette  ward  har  nået.  Jeg  har  prøvet  at 
finde  ud  af,  hvad  der  gør  dette  ward  så  meget  mere  aktivt 
end  de  to  andre  wards.  Men  jeg  har  opgivet;  jeg  kan  ikke 
sætte  fingeren  på  det,  med  mindre  det  er  det,  at  vi  er 
særlig  heldige  at  have  en  sådan  rigdom  af  ledere  boende 
i  samme  naboskab.  Alle  synes  så  interesserede  og 
aktive!"  Første-rådgiveren  smilede  endnu  mere.  Han 
skiftede  sin  vægt  over  på  den  anden  fod  og  nød  et  kort 
øjeblik  denne  ærligt  mente  ros.  Måske  han  alene  vidste, 
hvor  hårdt  biskoppen  havde  slidt  for  at  bringe  wardet  til 
dette  punkt,  medens  en  nyankommen  betragtede  wardets 
høje  aktivitetsgrad  som  nærmest  en  naturlig  tilfældighed. 

I 


"Det  var  venligt  sagt,"  svarede  han  endelig.  "Jeg 
indrømmer,  at  vi  har  nogle  dygtige  ledere,  men  jeg  tror 
ikke,  jeg  kan  give  dig  ret  i,  at  det  blot  er  et  tilfælde,  at 
de  alle  bor  i  det  samme  nabolag." 

Han  gjorde  en  lille  pause,  for  ligesom  at  lægge  mere 
vægt  på  sin  næste  bemærkning:  "Ser  du,  broder  Larson, 
sådan  har  det  ikke  altid  været.  Der  var  engang,  for  blot 
et  par  år  siden,  hvor  vi  stod  nederst  på  statistikken  i 
staven,  og  man  behøvede  ikke  en  rapport  for  at  se  det. 
Medlemmernes  deltagelse  i  nadvermøderne  var  som 
regel  langt  under  gennemsnittet.  Præstedømmeaktiviteten 
så  dog  ikke  så  dårlig  ud,  indtil  man  blev  klar  over,  at 
mange  af  brødrene  gik  hjem  i  den  halve  time  før 
søndagsskolen  og  ikke  kom  tilbage. 

"Du  synes,  vi  har  den  bedste  spejder-trop  i  distriktet? 
Jeg  vil  indrømme,  at  sytten  aktive  eagle-scouts  er  et 
imponerende  skue,  men  for  tre  år  siden  kunne  vi  ikke 
engang  finde  nogen,  der  ville  være  tropsfører.  Og 
årsagen  til  at  biskoppen  og  jeg  blev  så  glade,  da  vort  kor 
blev  bedt  om  at  synge  til  stavskonferencen,  var 
simpelthen  den  at  præsidentskabet  véd,  at  vor  ward  i 
hvert  fald  er  et,  der  kan  bringe  fyrretyve  mennesker 
sammen  i  et  kor,  der  vil  synge  med  følelse  og  styrke,  og 
som  aldrig  vil  undlade  at  komme  til  øvelse.  Men  der  var 
engang,  da  vi  var  det  eneste  ward  i  staven,  der  ikke  havde 
et  kor!"  Han  holdt  igen  en  lille  pause,  for  at  give  sine  ord 
eftertryk.  "Nej,  broder  Larson,  sådan  som  det  er  nu,  har 
det  ikke  altid  været." 

De  stod  begge  dér  i  mørket  -  lysene  blev  slukket  i  et 
hus  på  den  anden  side  af  gaden,  men  anden-rådgiveren 
var  stadig  mere  videbegærlig. 

"Nej,  vent  nu  lidt.  Nu  tror  jeg,  du  undervurderer 
fortiden.  I  har  altid  haft  fremragende  lederskab  i  dette 
ward.  Var  der  ikke  nogen,  der  fortalte  mig,  at  da  biskoppen 
var  stavs-søndagsskoleforstander,  var  hans  kone 

Fra  det 
Præsiderende 
Biskopråd 


Hjælpeforeningens  præsidentinde?  At  din  kone  var 
GUF-præsidentinde  og  at  du  var  leder  af  et  af  de  mest 
aktive  ældstekvorums  heromkring?  Har  ikke  broder 
Meeker  været  missionspræsident?  Var  ikke  broder  Dansie 
i  stavspræsidentskabet,  før  han  blev  patriark?  For  mig 
ser  det  ud,  som  om  dette  ward  har  huset  nogle  storartede 
kirkefamilier." 

Første-rådgiverens  øjne  glimtede,  idet  han  trådte  et 
skridt  frem  og  sagde:  "Åh  jo,  du  har  ret.  Dette  ward  har 
altid  haft  nogle  storartede  aktive  familier.  Men  for  lidt 
siden  sagde  du,  at  vi  var  "heldige"  at  have  sådant 
fremragende  lederskab  i  wardet.  Hvad  jeg  siger,  er  blot 
at  nogle  af  vore  mest  effektive  folk  engang  hverken  var 
aktive  eller  ledere." 

Første-rådgiveren  klargjorde  yderligere,  hvad  han 
mente,  idet  han  fortsatte:  "Æres  den,  som  æres  bør,  siger 
man  jo.  Biskoppen,  nemlig!  Han  er  manden,  der  har 
forandret  dette  ward  så  bemærkelsesværdigt.  Du  kom  ind 
senere  og  lægger  mærke  til,  hvor  vidunderligt  aktive  alle 
er,  og  hvor  glimrende  alle  vore  programmer  forløber.  Jeg 
siger  dig,  sådan  var  det  ikke  altid.  Biskoppen  er  skyld  i 
forandringen." 

"Hvordan  bar  han  sig  ad?"  spurgte  broder  Larson 
hurtigt. 

"Da  de  ordinerede  ham  til  biskop,  var  det  første  han 
foretog  sig  at  afløse  både  sin  og  min  kone.  Det  næste 
var  at  lade  broder  Murphy  og  mig  vide  —  temmelig 
bestemt  —  at  fra  nu  af  ville  der  kun  blive  et  ward-job 
pr.  person,  og  kun  een  større  stilling  pr.  familie.  Da  jeg 
bad  om  at  få  broder  Haddock  til  GUF-Forstander,  sagde 
han  nej,  simpelthen  fordi  broder  Haddocks  hustru  allerede 
var  rådgiver  i  Primary.  Da  jeg  mente,  at  forstanderens 
stilling  var  den  vigtigste,  sagde  biskoppen:  "Ja,  men 
Primary  er  allerede  organiseret,  find  en  anden."  Og  det 
var,  hvad  vi  måtte  gøre:  Finde  andre  til  mange  stillinger! 
Ja,  da  vi  skar  ned  til  een  stilling  pr.  person  (og  vi  talte 
ikke  hjemmelærerarbejdet  med,  det  er  et  præstedømme- 


privilegium, sagde  biskoppen),  befandt  vi  os  i  en  håbløs 
mangel  på  lederemner. 

"Så  lod  biskoppen  sekretærerne  udarbejde  en  liste 
over  alle  medlemmer,  med  eller  uden  stillinger.  Han 
nærmest  tvang  os  til  at  tage  mennesker  i  betragtning,  som 
jeg  altid  havde  anset  for  totalt  uinteresserede.  Men  da  vi 
kom  til  dem,  ydmygt  og  efter  bøn,  skete  der  noget  ret 
bemærkelsesværdigt  for  dem  og  dette  ward.  Vi  trængte  til 
dem,  og  de  opdagede  hurtigt  glæden  ved  at  føle,  at  der 
var  brug  for  dem."  Men  første-rådgiveren  var  ikke  færdig. 
Han  fortsatte:  "Biskoppen  holder  af  at  citere  noget, 
han  læste  for  år  tilbage,  at  een  af  Kirkens  vigtige 
funktioner  er  at  hjælpe  til  at  fuldkommengøre  individet. 
Han  siger  altid,  at  når  vi  forholder  den  enkelte 
mulighederne  for  at  deltage  som  ledere  og  lærere, 
forhindrer  vi  dem  i  at  opdage  Evangeliets  fulde  velsig- 
nelse. Så  da  han  begyndte  at  lade  kald  i  Kirken  synes 
noget  specielt  —  eet  pr.  person  —  begyndte  folk  at 
vente  og  glæde  sig  til,  hvad  deres  særlige  kald  ville  blive. 
Die  stærke  medlemmer,  indskrænket  til  een  stilling,  satte 
alt  ind  på  den;  de  mindre  erfarne  Hellige  arbejdede 
hårdt  for  at  hæve  sig  op  til  denne  nye  standard. 

"Ja,  da  vi  besøgte  Gary  Clark  angående  stillingen  som 
tropsfører  for  spejderne,  slog  han  knytnæven  i  sin 
flade  hånd  og  sagde,  at  han  ville  rigtignok  gøre  sit 
bedste.  Og  han  sagde  een  ting  til;  han  sagde,  at  dette  var 
hans  første  virkelige  job,  siden  han  gik  gennem  Templet. 
Forstår  du,  med  hans  ikke  særlig  strålende  deltagelse 
ville  jeg  jo  aldrig  drømme  om,  at  han  havde  været  aktiv 
tidligere.  Senere  fandt  vi  ud  af,  at  han  aldrig  havde  følt 
sig  som  hørende  til  vor  ward,  han  syntes  ikke  nogen 
havde  brug  for  ham,  alle  syntes  ligeglade." 

"Joh,  vi  har  været  yderst  "heldige",  som  du  antydede, 
men  vort  held  kom  i  form  af  en  biskop,  som  under  bøn 
har  hengivet  sig  fuldstændigt  til  den  opgave  at  hjælpe 
alle  familier  i  vor  ward  til  at  få  mange  erfaringer  i  Kirken. 
Resultatet  er  vidunderligt!" 

Mor  bor 
i  køkkenet 


AF  LAEL  J.  LITTKE 


Jeg  havde  ikke  lagt  mærke  til,  at 
Mor  blev  misbrugt  i  vort  hjem,  før 
Linda  talte  til  mig  om  det.  Hun  sagde, 
at  hun  slet  ikke  havde  lagt  mærke  til 
det,  før  den  dag,  da  Hjælpeforeningens 
kredslærerinder  kom,  og  4-årige  Cis- 
sie  lukkede  dem  ind.  Søster  Clayton 
spurgte,  om  Mor  var  hjemme,  og  Cis- 
sie  svarede,  idet  hun  pegede  med  en 
lille,  tyk  finger:  "Hun  er  derude,"  og 
så  tilføjede  hun:  "Mor  bor  i  køkkenet." 

Jeg  var  ganske  vist  tilstede,  men 
jeg  ville  aldrig  have  skænket  det  en 
tanke,  hvilket  —  som  Linda  senere 
sagde  —  blot  viste,  at  jeg  tog  det  for 
givet,  at  Mor  var  der,  men  hvad  kan 
man  i  grunden  vente  af  en  på  10  år? 
spurgte  hun.  Hun  var  selv  15  år  og 
kunne  bøje  et  udsagnsord,  så  jeg 
regnede  med,  at  hun  vidste,  hvad  hun 
talte  om. 

Linda  havde  en  samtale  med  Far 
samme  aften,  mens  Mor  lagde  Cissie 
i  seng.  Hun  gav  en  dramatisk  forestil- 
ling af  den  omtalte  scene;  jeg  skulle 
forestille  søster  Clayton  og  spurgte: 
"Er  din  moder  hjemme,  Cissie?".  Lin- 
da, som  spillede  Cissie's  rolle,  slog 
elegant  ud  med  armen  (det  kunne  jeg 
altså  ikke  huske,  at  Cissie  havde 
gjort!),  og  sagde:  "Hun  er  derude  — 
Mor  bor  i  køkkenet,"  med  en  dyb,  hæs 
stemme,  der  ikke  lignede  ret  meget 
efter  Cissie. 

Far  var  imponeret.  "Cissie  burde 
gå  til  scenen,"  sagde  han. 

Linda  ignorerede  ham.  "Der  har  vi 
det."  sagde  hun,  "sagt  med  ungdom- 
mens usminkede  uskyldighed." 

"Jeg  gad  vide,  om  det  er  så  u- 
sminket  som  den  pletfri  udskyld."  sag- 


de Far.  Sommetider  sagde  Far  sådan 
noget  underligt  noget. 

"Det  er  en  skam,"  fortsatte  Linda. 
"Mor  er  aldrig  ude  af  det  køkken." 

"Hør  nu  her,"  sagde  Far  og  kløede 
sig  i  håret,  "vi  bliver  nød  til  at  tale 
lidt  om  det  punkt.  Jeg  kan  da  huske 
engang,  vi  lukkede  hende  ud,  for  at 
hun  kunne  komme  til  tandlægen  og  få 
trukket  en  tand  ud." 

Linda  sukkede.  "Årh,  Far,"  sagde 
hun,  "kan  du  ikke  være  lidt  alvorlig. 
Naturligvis  går  hun  ud  og  køber  ind 
og  går  i  kirke  og  sådan  noget,  men 
billedlig  talt  er  hun  lukket  inde  i  det 
køkken.  Cissie  viste  os  det  jo.  'Af 
børn  og  fulde  folk  skal  man  høre 
sandheden',  siges  der  jo." 

"Det  kan  vi  jo  godt  sige,"  sagde 
Far. 

Linda  følte  sig  opildnet.  "Hun 
skulle  ikke  være  tvunget  til  at  spilde 
sit  liv  i  det  køkken  med  at  udføre 
arbejde,  som  en  10-årig  kan  gøre. 
Karen  her  kunne  endda  gøre  det," 
sagde  hun  og  pegede  på  mig. 

"Nej,  det  kunne  jeg  slet  ikke," 
sagde  jeg  heftigt,  da  jeg  følte,  at  Mor 
og  jeg  på  en  eller  anden  måde  begge 
to  blev  bagtalt.  Ærlig  talt,  så  kunne 
jeg  ikke  tænke  mig  ét  eneste  sted, 
hvor  jeg  hellere  ville  tilbringe  min  tid, 
end  i  Mors  store,  lyse  køkken.  Det  var 
fyldt  med  potteplanter,  flettede  klude- 
tæpper og  lækre  ting  til  at  spise,  og 
vinduerne  langs  den  ene  side  lod 
strømme  af  morgensol  spille  hen  over 
morgenbordet  og  lige  ind  i  selve 
sjælen  i  os,  medens  vi  spiste.  Far 
sagde  engang,  at  solen  kun  var  sym- 
bolet på  et  endnu  større  lys,  som  Mor 


spredte  omkring  sig,  og  som  igen  var 
et  genskin  af  lyset  fra  vor  himmelske 
Fader.  Det  lød  vældig  pænt,  selv  om 
jeg  ikke  forstod  det  hele. 

Men  Linda  blev  ved  med  at  holde 
på,  at  Mor  var  en  ufrivillig  fange. 

"Hvilket  forslag  har  du,  der  kan 
ændre  noget  ved  det?"  spurgte  Far. 

"Jeg  har  tænkt  over  det  hele  da- 
gen," sagde  Linda,  "og  jeg  foreslår, 
at  vi  lader  Mor  tage  sit  gamle  arbejde 
op  igen,  i  hvert  fald  for  resten  af 
sommeren,  medens  jeg  er  hjemme  og 
kan  ordne  huset  og  tage  mig  af  bør- 
nene." Linda  betragtede  ikke  sig  selv 
som  "et  af  børnene"  mere. 

"Jamen,  Mor  arbejder  da  også  nu," 
sagde  jeg.  "Hun  arbejder  hele  tiden." 

"Ja,  lige  bestemt,"  sagde  Linda. 
"Men  hvad  løn  får  hun?  Hun  øder  bare 
sin  intelligens  her  uden  at  opnå  noget 
som  helst.  Hun  laver  mad,  vasker  op, 
gør  rent  —  ok,  det  kan  vi  tre  piger 
gøre  så  let  som  ingenting  og  lade  Mor 
få  fri  til  at  arbejde  og  udføre  noget  af 
det,  hun  gerne  vil.  Hun  kan  tage  plads 
igen  på  avisens  redaktionskontor,  lige- 
som Karinas  moder  gjorde;  så  kunne 
hun  få  noget  pænt  tøj  og  komme  til  at 
tale  med  andre  mennesker.  Én  gang 
journalist,  altid  journalist,  ved  du  nok. 
Duften  af  tryksværten  går  en  i  blodet." 

"Det  lyder  mægtig  usundt,"  kom- 
menterede Far. 

Linda  fik  et  fjernt  blik  i  øjnene. 
"Mor  plejede  at  skrive  spalterne  om 
brude  og  bryllupper,  og  nu  lever  hun 
sit  liv  i  et  køkken  og  vasker  op.  Det 
er  vel  nok  gået  tilbage!" 

"Nu  skal  jeg  fortælle  jer,  hvad  vi 
skal   gøre,"   sagde  Far.  "Jeg  vil  tale 

med  Mor  om  det  og  høre,  hvad  hen- 
des mening  er.  I  løbet  af  nogle  få  dage 
skal  jeg  afgive  erklæring." 

Linda  plagede  Far  hver  dag  for  at 
få  at  vide,  hvorledes  det  gik.  Hun 
sagde,  at  hun  var  en  kvinde  ligesom 
Mor,  og  hun  vidste,  at  hun  ville  føle 
sig  som  en  løvinde  i  et  bur,  hvis  hun 
var  i  Mors  sted  uden  noget  udeliv, 
som  f.  eks.  skolen  —  eller  et  job.  I 
tankerne  forestillede  jeg  mig  Mor  fare 
frem  og  tilbage  fra  det  ene  rum  til  det 
andet  med  et  vildt  udtryk  i  øjnene, 
ligesom  dyrene  i  Zoologisk  Have;  jeg 
følte  mig  for  tabt  og  ensom  ved  at 
tænke  på,  at  Mor  var  ulykkelig,  fordi 
hun  måtte  blive  hjemme  og  tage  sig  af 
os.  Hun  så  nu  ikke  ud  til  at  være 
ulykkelig.  Hun  gik  og  sang  nogle  små 
glade  sange,  mens  hun  passede  sit 
arbejde  i  huset.  Linda  sagde,  at  det 
bare  var  for  at  holde  humøret  oppe. 

En  morgen,  da  vi  var  færdige  med 
morgenmaden,  rejste  Far  sig.  "Børn!" 
sagde  han,  "og  Linda",  føjede  han  til 

—  "uvant  som  jeg  er  med  at  tale  of- 
fentligt, vil  jeg  dog  gerne  have  lov  til 
at  komme  med  en  meddelelse.  Mor 
tager  tilbage  til  sit  gamle  job  —  duften 
af  tryksværte  sidder  hende  i  blodet" 

—  her  så  han  på  Linda,  som  nikkede 
meget  vidende  —  "og  hendes  gamle 
chef  sætter  hende  på  lønningslisten 
næste  uge  i  stedet  for  en  ung  pige, 
der  holder  op,  fordi  hun  skal  giftes." 

"Mor  —  det  lyder  vidunderligt!" 
sagde  Linda.  "Nu  får  du  da  en  chance 
til  at  udnytte  dine  evner." 

"Tilbage  til  fortryllelsen  og  spæn- 
dingen ved  avisredaktionen,"  sagde 
Mor,   "Hej  for  mig,  her  kommer  jeg! 


Jeg  kan  allerede  mærke  duften  af 
tryksværten!"  Mor  talte  også  så  mær- 
keligt sommetider. 

"Og  jeg  overtager  det  hele  her- 
hjemme," sagde  Linda.  "Denførste  uge 
sætter  du  ikke  dine  ben  i  køkkenet, 
undtagen  når  vi  skal  spise  morgen- 
mad." 

"Helt  i  orden!"  sagde  Mor. 

Cissie,  som  sad  og  dryssede  et 
helt  lille  bjerg  af  salt  ud  af  saltbøs- 
sen, så  op.  "Skal  Linda  nu  være  vores 
Mor?"  spurgte  hun. 

"Nej,"  svarede  Mor,  "jeg  bliver  da 

ved  med  at  være  Mor." 

"Du  kan  da  ikke  være  Mor,  hvis  du 

ikke  er  her,"  sagde  Cissie. 

Jeg  er  da  hjemme,  når  jeg  kommer 

fra  arbejde." 

"Det  er  ikke  det  samme,"  sagde 

Cissie.  "Linda  skal  være  Mor." 

Cissie  kaldte  endda  Linda  for 
"Mor"  den  første  dag,  efter  at  Mor 
var  taget  på  arbejde.  Det  var  ligesom 
at  lege  "Far,  Mor  og  børn",  og  Linda 
nød  at  spille  sin  rolle.  Hun  hørte  dår- 
ligt nok  efter  de  instrukser,  Mor  gav 
hende,  og  ville  ikke  engang  lade  Mor 
foretage  lørdagsindkøbene.  Hun  sag- 
de, at  det  kunne  hun  godt  gøre  på 
mandag.  Fars  eneste  instruks  var,  at 
det  ikke  ville  være  rigtigt  at  hugge 
noget  af  det,  som  Mor  havde  sat  til 
side  som  reservelager.  Han  gav  Linda 
ugepenge  og  sagde,  at  de  skulle 
strække  til  alt,  hvad  vi  skulle  bruge. 

Da  Far  og  Mor  var  gået,  sagde 
Linda,  at  nu  ville  vi  først  gå  hen  og 
handle;  når  vi  så  kom  hjem,  kunne  vi 
gøre  rent,  og  derefter  kunne  vi  så  tage 
hen  i  friluftsbadet. 


Det  gik  nu  ikke  helt,  som  vi  havde 
planlagt.  Det  tog  meget  længere  tid 
at  købe  ind,  end  vi  havde  regnet  med, 
mest  fordi  vi  først  gik  hen  i  en  konfek- 
tionsforretning,  og  købte  nye  bade- 
dragter til  os  allesammen.  Linda  sag- 
de, at  vi  havde  mange  flere  penge, 
end  vi  skulle  bruge  hos  købmanden, 
og  Mor  havde  sagt,  at  vi  måtte  selv 
bestemme,  hvad  vi  ville  bruge  pen- 
gene til.  Det  var  alligevel  dyrere  at  købe 
ind  til  mad,  end  vi  havde  tænkt  os,  og 
da  vi  fik  talt  op,  hvad  vi  skulle  betale, 
måtte  vi  lægge  en  karton  Corn  Flakes 
og  to  poser  franske  kartofler  tilbage, 
fordi  vi  ikke  havde  penge  nok. 

Da  vi  kom  hjem,  kom  Linda  i  tan- 
ker om,  at  hun  ville  bage  en  kage, 
inden  vi  skulle  vaske  op  efter  morgen- 
maden og  gøre  rent.  Hun  havde  glemt 
at  købe  Vanilla,  så  hun  sendte  Cissie 
og  mig  hen  til  naboen  og  låne  en 
teskefuld.  Vi  gik  meget  forsigtigt  med 
det,  men  vi  spildte  det  alligevel,  og 
Linda  sagde,  at  det  var  kun  to  fæhove- 
der, der  kunne  finde  på  at  gå  hen  og 
låne  Vanilla  i  en  teske.  Jeg  spurgte, 
hvordan  vi  ellers  kunne  vide,  hvor 
meget  vi  skulle  låne,  og  hun  svarede, 
at  vi  kunne  have  målt  det  og  hældt  det 
i  en  kop.  Hun  sagde,  at  man  virkelig 
ikke  kan  vente  sig  ret  meget  af  børn. 
Hun  satte  kagen  i  ovnen  uden  Vanilla, 
og  vi  ventede  spændt  på,  at  den  skulle 
blive  færdig.  Linda  kiggede  hvert 
andet  øbjeblik  ind  i  ovnen  for  at  se, 
hvorledes  det  gik  med  den.  Da  hun 
endelig  tog  den  ud,  var  den  hævet  i 
den  ene  side  og  faldet  sammen  i  den 
anden.  Linda  sagde,  at  det  var  Cissie's 
og  min  skyld,  fordi  vi  havde  spildt  Va- 

nilla'en,  men  det  skulle  vi  ikke  være 
kede  af,  for  hun  ville  fylde  hulningen 
op  med  glasur.  Da  vi  spiste  til  middag, 
sad  Far  og  Mor  og  kiggede  ned  i  tal- 
lerkenen hele  tiden,  medens  de  spiste 
et  stykke  af  kagen,  men  Cissie  og  jeg 
kunne  ikke  spise  vores.  Det  smagte 
ligesom  klæg  dej.  Linda  sagde,  at  vi 
ikke  måtte  gå  fra  bordet,  før  vi  havde 
spist  op  til  sidste  krumme,  og  Cissie 
græd  og  sagde,  at  hun  ikke  ville  have 
Linda  til  mor  mere.  Hun  sagde,  at  hun 
bare  ville  lege,  at  hun  var  et  moderløst 
barn,  medens  Mor  var  på  arbejde. 

Næste  dag  glemte  vi,  at  vi  skulle 
have  været  i  Primary,  og  jeg  ødelagde 
dermed  min  ellers  fuldkomme  møde- 
procent.  Linda  sagde,  at  det  ville  ikke 
have  hjulpet  os  noget,  hvis  vi  havde 
husket  det,  for  hun  kunne  ikke  køre  os 
derhen  i  bilen.  Jeg  sagde,  at  vi  kunne 
have  kørt  med  naboens,  som  var 
lærerinde  i  Cissie's  klasse,  men  Linda 
så  vred  ud  og  sagde,  at  jeg  ikke  kunne 
regne  med,  at  hun  kunne  huske  på  al- 
ting, nej,  jeg  kunne  ej! 

Om  onsdagen  faldt  Cissie  ned  fra 
gyngen  og  kom  ind  med  blod  over 
hele  ansigtet  fra  et  sår  i  hovedet.  Lin- 
da sagde,  at  hun  ikke  kunne  tåle  at  se 
blod,  for  så  ville  hun  besvime.  Jeg  ville 
også  gerne  besvime,  men  jeg  vidste 
ikke,  hvordan  man  skulle  bære  sig  ad, 
så  jeg  vaskede  Cissie  og  hældte  en 
halv  flaske  rød  jod  ud  over  såret.  Det 
løb  ned  ad  ansigtet  på  hende  og  så 
værre  ud  end  blodet  før.  Cissie  til- 
bragte resten  af  den  eftermiddag  med 
at  sidde  ude  på  fortrappen  med  Mors 
paraply  over  sig.  Da  Mor  kom  hjem, 
sagde  hun,  at  der  var  en  tiger,  der 
havde  bidt  hende  henne  under  græde- 
pilen,  og  det  var  nok  bedre,  at  Mor 
blev  hjemme  og  passede  på  hende. 

Det  blev  sent  den  aften,  inden  vi 
fik  middagsmad,  for  Linda  havde  ikke 
sat  stegen  i  ovnen  før  et  kvarter  inden 
Far  og  Mor  kom  hjem.  Hun  sagde,  at 
det  tog  vistnok  nogen  tid,  inden  man 
fik  lært  alt,  hvad  der  var  at  gøre  i  et 
hus.  Det  svarede  Mor  ikke  på.  Hun 
opførte  sig  som  en  dame,  der  er  på 
ferie,  sagde,  at  nu  ville  hun  lige,  læse 
det  nye  Relief  Society  Magazine 
(Hjælpeforeningens  Blad),  og  så  ville 
hun  i  seng. 

Om  torsdagen  gik  det  meste  af 
tiden  for  Linda  og  mig  med  at  holde 
styr  på  Cissie.  Hun  stak  af  hele  tiden; 


hun  sagde  at  Linda  regerede  alt  for 
meget  med  hende,  og  der  var  ikke 
noget  ved  at  være  derhjemme,  når 
Mor  ikke  var  der. 

Den  aften  fik  vi  alle  de  levninger  til 
middag,  der  var  i  køleskabet,  for  vi 
havde  brugt  alle  husholdningspen- 
gene, og  vi  havde  ikke  mere  kød  at 
tage  af. 

Om  fredagen  sagde  Linda,  at  vi 
skulle  skynde  os  at  gøre  rent  i  huset 
og  så  gå  over  i  friluftsbadet  og  svøm- 
me, hvis  Cissie  ville  brække  sin 
sparebøsse  op  og  låne  os  penge  til 
det,  for  Linda  havde  ikke  en  øre  i  sin, 
og  jeg  havde  heller  ingen  i  min.  Bag- 
efter sagde  hun,  at  vi  lige  så  godt 
kunne  gå  over  og  svømme  først,  så 
kunne  vi  gøre  rent  bagefter.  Det  vær- 
ste var,  at  vi  traf  nogle  kammerater 
derovre,  så  vi  blev  der  til  om  eftermid- 
dagen. Da  vi  så  endelig  kom  hjem, 
sagde  Linda,  at  nu  blev  vi  nød  til  at 
rubbe  os,  hvis  vi  skulle  blive  færdig 
inden  kl.  17:30.  I  Mors  køkken,  der 
ellers  skinnede  af  orden  og  renhed, 
var  der  et  farligt  roderi,  for  vi  havde 
ikke  vasket  op  i  to  dage,  og  der  var 
overhovedet  ikke  vasket  gulv  hele 
ugen.  Snavsetøjet,  som  vi  ikke  havde 
gidet  lægge  ud  i  vaskerummet,  lå 
smidt  om  bag  køkkendøren. 

Cissie  blev  sat  til  at  skure  gulvet. 
Hun  svarede,  at  det  behøvede  hun 
ikke  at  gøre,  for  det  var  ikke  Linda, 
der  var  Mor,  så  hun  skulle  ikke  gøre, 
hvad  hun  sagde.  Linda  sagde  til  hende, 
at  hvis  hun  ville  være  sød  og  hjælpe 
til,  så  skulle  vi  bagefter  følges  ad  alle- 
sammen hen  og  få  en  ispind,  hvis 
altså  bare  Cissie  ville  "låne"  lidt  flere 
penge  ud  fra  sin  sparebøsse.  Vi  be- 
stemte så,  at  vi  hellere  måtte  hente 
ispindene  først  for  at  få  kræfter  til 
arbejdet. 

Da  vi  kom  tilbage,  var  kl.  næsten 
blevet  15.  Linda  skyndte  sig  at  få 
begyndt  at  vaske  og  stryge  efter  at 
have  bedt  mig  om  at  koge  ris.  Hun 
sagde,  at  når  vi  ikke  havde  noget  kød, 
så  kunne  vi  bare  få  ris  og  så  lege,  at 
vi  var  kinesere. 

Jeg  satte  en  gryd  med  vand  over 
at  koge  og  hældte  nogle  risengryn  i. 
Jeg  hældte  hele  pakken  i,  men  det  så 
ikke  ud  til,  at  der  var  nok  til  5  perso- 
ner, så  jeg  tog  en  pakke  til  og  hældte 
i.  Det  fyldte  pænt  i  gryden. 

Cissie  fik  fat  i  en  spand  vand  og 


stod  og  pjaskede  i  den  med  gulv- 
skrubben, bare  for  at  høre  vandet 
pjaske,  så  plørede  hun  en  masse  vand 
ud  på  gulvet  og  begyndte  at  køre  det 
rundt  med  gulvkluden. 

Pludselig  hørte  jeg  Linda  skrige. 
På  vej  ud  i  vaskerummet  gled  jeg  og 
faldt  på  det  oversjaskede  gulv.  Cissie 
skældte  ud  og  sagde,  at  jeg  grisede 
hendes  rene  gulv  til. 

Ude  i  vaskerummet  var  Linda  ved 
at  prøve  at  skubbe  oceaner  af  sæbe- 
skum tilbage  i  vaskemaskinen.  "Jeg 
tror  nok,  jeg  kom  for  meget  vaskepul- 
ver i,"  gispede  hun.  Vi  stod  hjælpeløse 
og  beskuede  ulykken,  da  vi  pludselig 
mærkede  lugten  af  svedent  tøj.  Linda 
styrtede  hen  til  strygebrædtet  og 
snappede  det  varme  jern  —  men  det 
skete  altså  ikke  hurtigt  nok.  Der  var 
et  stort,  mørkebrunt  svedent  mærke 
på  en  af  Fars  bedste,  hvide  skjorter. 

"Hvad  bliver  mon  det  næste?" 
hylede  Linda.  Hun  tog  ledningen  ud  af 
stikkontakten,  greb  skjorten  og  kylede 
den  ned  i  det  brusende  sæbevand, 
som  nu  skummede  ned  over  maskinen 
og  ud  over  hele  gulvet. 

Cissie  stod  pludselig  i  døren.  "Der 
ligger  noget  over  hele  komfuret," 
meddelte  hun. 

Dette  "noget"  var  risene.  De  kogte 
ud  over  gryden  og  ned  over  komfuret, 
ligesom  sæbevandet  flød  ned  over 
vaskemaskinen.  Der  var  ris  nok  til  at 
bespise  det  halve  Kina. 

Det  tog  os  en  time  at  gøre  rent 
efter  alt  det  roderi.  Det  tog  en  anden 
times  tid  at  få  vasket  op  og  få  Mors 
køkken  til  at  se  nogenlunde  præsen- 
tabelt ud.  Cissie  havde  lige  bestemt 
penge  nok  tilbage  i  bøssen  til  at  vi 
kunne  købe  5  portioner  færdiglavet 
middagsmad  i  stedet  for  den  ris,  vi 
ikke  kunne  tænke  os  at  spise,  efter  at 
vi  havde  renset  komfuret. 

Far  kunne  ikke  lide  den  færdig- 
købte mad,  men  han  spiste  uden  at 
sige  et  ord.  Linda  sad  og  stak  til  sin. 
Da  vi  allesammen  var  færdige,  røm- 
mede hun  sig. 

"Mor,"  begyndte  hun,  og  holdt  så 
en  pause.  Hun  rødmede  og  så  ud,  som 
om  hun  var  lige  ved  at  græde. 

"Mor,"  busede  hun  ud,  "jeg  kan 
ikke  klare  dit  arbejde  herhjemme.  Jeg 
forstår  mig  ikke  på  økonomi,  jeg  er 
ikke  psykolog,  ikke  chauffør,  jeg  er 
ikke     rationaliseringsekspert     barne- 

BØRNENES 
SIDER. 


Hvordan 

en  edderkop  hjalp 

lille  frøken 

Muffet 


Lille  frøken  Muffet  sad  på  en  tue 
ifærd  med  at  spise  sin  tykmælk.  I 
grenene  på  et  lille  træ  ved  siden  af 
hende  sad  en  meget  travl  edderkop 
ifærd  med  at  udbedre  et  hjørne  af  sit 
spind.  Alt  imens  edderkoppen  spandt, 
syntes  den  at  lytte  til,  hvordan  frøken 
Muffet  lagde  planer  for  dagen. 

"Denne  klodsede  græstue  kunne 
virkelig  være  blødere,"  sagde  hun. 
"Jeg  vil  lave  en  pæn  lyserød  pude  til 
at  lægge  ovenpå.  Så  vil  jeg  male  nogle 


blomster  på  stakittet,  så  jeg  får  en 
smukkere  udsigt.  Og  jeg  tror,  jeg  vil 
bage  en  korrendekage  til  at  spise 
sammen  med  min  tykmælk.  Kager  gør 
det  meget  mere  spændende  at  spise. 
Åh,  der  er  så  mange  ting,  der  skal 
gøres  i  dag,"  sagde  lille  frøken  Muffet, 
medens  hun  skjulte  en  gaben  og  skif- 
tede stilling  på  tuen  for  at  sidde  mere 
behageligt.  "Så  mange  ting  at  gøre  i 
dag  ...  så  snart  jeg  er  færdig  med 
min  tykmælk." 

Som  lille  frøken  Muffet  sådan  sad 
på  sin  tue  og  var  ved  at  være  færdig 
med  sin  tykmælk,  bemærkede  hun 
Sussi,  der  gik  nedad  stien  og  så  efter 

sine  får.  Det  så  ud  til,  at  hun  plukkede 
et  eller  andet  fra  buskene,  idet  hun 
gik  forbi. 

"Hvad  samler  du  på,  lille  Sussi?" 

"Små  uldtotter  der  er  revet  af  ryg- 
gene på  mine  får,"  sagde  hun.  Så 
plukkede  hun  en  tot  uld,  der  sad  fast 
på  en  gren,  og  puttede  det  i  sin  lomme. 

"Jeg  ser  altid  efter  uldtotter,  når 
jeg  er  ude  med  mine  får.  Jeg  har  snart 
nok  til  en  pude,"  sagde  hun.  "En  pæn 
lyserød  pude  til  min  seng.  Vil  du  ikke 
nok  komme  og  samle  noget  uld  sam- 
men med  mig?" 

"Jeg  skal  være  der  om  et  øjeblik," 


smilede  lille  frøken  Muffet.  "Det  er 
en  af  de  ting,  jeg  må  gøre  i  dag,  så- 
snart  jegerfærdig  med  min  tykmælk." 

Som  lille  frøken  Muffet  sad  der  på 
sin  tue,  så  hun  Mary  vande  sin  have. 
"Mary  .  .  .  Mary,  hvordan  vokser  det 
i  din  have?" 

"Mine  klokkeblomster  og  violer  er 
som  kønne  piger,  der  står  på  række," 
sagde  Mary  stolt. 

"Hvis  du  vil  komme  her  hen  til 
hegnet,  vil  jeg  give  dig  nogle  planter, 
så  kan  du  selv  anlægge  en  have." 

"Jeg  skal  være  der  om  et  øjeblik," 
smilede  lille  frøken  Muffet.  Det  er  en 

af  de  ting,  jeg  vil  gøre  i  dag  —  såsnart 
jeg  er  færdig  med  min  tykmælk." 

Som  lille  frøken  Muffet  sad  der  på 
sin  tue,  så  hun  bageren  komme 
bærende  på  en  kage. 

"Hvor  skal  du  hen  med  kagen?" 
spurgte  hun. 

"Jeg  bagte  denne  kage,  så  hurtig 
jeg  kunne  til  den  lillebitte  baby  nede 
ad  vejen." 

"Den  dufter  så  dejligt,"  sagde 
frøken  Muffet.  "Jeg  tror,  jeg  kunne 
lide  at  bage  en  i  dag." 

"Følg  efter  mig,"  kaldte  bageren, 
idet  han  skyndte  sig  hen  ad  vejen. 
"Jeg  ville  være  glad  for  at  vise  dig, 
hvordan  du  skal  bære  dig  ad." 

"Det  vil  jeg  om  et  øjeblik,"  smilede 


lille  frøken  Muffet.  "Det  er  en  af  de 
ting,  jeg  må  gøre  i  dag  —  såsnart  jeg 
er  færdig  med  min  tykmælk." 

Den  travlt  optagne  lille  edderkop 


så  ned  på  frk  Muffet,  hvordan  hun 
drev  dagen  væk  på  sin  tue.  "Når  der 
skal  udrettes  så  mange  ting  i  dag, 
skulle  frk  Muffet  virkelig  være  igang," 
grundede  edderkoppen,  "måske  træn- 
ger hun  til  en,  der  kan  hjælpe  hende 
igang." 

Så  kom  edderkoppen  og  satte  sig 
ned  ved  siden  af  hende,  og  skræmte 
hende  bort.  Ja,  lille  frøken  Muffet 
hoppede  op  fra  sin  tue  og  begyndte 
sit  arbejde  for  dagen. 

LATTERLIGE 
CRISTABELLA 

AF  BLANCHE  BOSHINSKI 


Ted's  nabo,  hr.  Crawley,  havde  en 
usselt  udseende  rød  ko,  der  hed  Cri- 
stabella.  Alle,  undtagen  hr.  Crawley, 
lo,  når  de  så  koen.  Hun  havde  skæve 
horn,  grov  pels,  en  benet  krop  og 
havde  et  gribende  udtryk  i  sit  lange, 
radmagre  ansigt. 

Cristabellas  to  gode  egenskaber 
var,  at  hun  gav  en  masse  fed  mælk, 
og  at  hun  elskede  musik  —  hvis  det 
ellers  kan  være  en  anerkendelse  for 
en  ko. 

Ved  malketid  skruede  hr.  Crawley 
så  højt  op  for  radioen  i  laden,  at  det 
kunne  høres  helt  ud  på  gaden.  Når 
Cristabella  kunne  høre  det,  kom  hun 
løbende,  idet  hun  udstødte  et  højt, 
langtrukkent  muuh.  Inde  i  laden  stod 
hun  fuldstændig  stille  og  lyttede. 

Ted  syntes  også,  at  Cristabella  var 
latterlig,  indtil  hans  far  fortalte  ham, 
at  hr.  Crawley  havde  i  sinde  at  tage 
koen  til  dyrskuet. 

"Til  dyrskuet?"  udbrød  Ted  vantro. 

"Hun  skal  være  amme,"  forklarede 
hans  far.  "Der  er  adskillige  kalve,  der 
har  rejst  langt,  og  de  behøver  en  mor 
til  at  give  sig  at  spise.  Cristabella  vil 
være  en  god  mor." 


Meget  tidligt  den  næste  dag  førte 
Ted  den  usselt  udseende  Cristabella 
ind  i  byen  ad  en  meget  lidt  befærdet 
vej.  Det  lykkedes  ham  at  gå  langs 
udkanten  af  byen  uden  at  blive  set  af 
nogen,  han  kendte.  Da  han  til  sidst  var 
tre  husblokke  fra  markedspladsen, 
svingede  et  musikkorps  næsten  lige  i 
hælene  på  ham  rundt  om  hjørnet  og 
begyndte  at  spille  en  livlig  march. 

Børn,  mødre,  bedsteforældre,  alle 
komme  løbende  ud  af  husene  for  at  se 
resten  af  optoget,  som  styrede  mod 
markedet. 

Cristabella  var  naturligvis  fortryllet 
af  musikken.  Hun  standsede  sin  gang 
og  ville  ikke  bevæge  sig.  "Muu-h," 
kaldte  koen. 

En  ung  dame  kastede  en  rose,  og 
den  landede  for  fødderne  af  Ted. 
Inden  han  vidste  af,  hvad  der  foregik, 
samlede  en  dreng  rosen  op,  og  stak 
den  ind  under  grimen  på  Cristabellas 
hoved.  Nu  lo  alle.  Ted  kunne  mærke 
sine  ører  brænde;  han  ønskede,  at 
han  kunne  krybe  i  et  musehul. 

Cristabella  bevægede  sig  ikke  før 
køerne,  der  havde  vundet  præmier, 
kom    henad   vejen.    Ivrigt   fulgte    hun 

dem,  idet  hun  praktisk  talt  slæbte  Ted 
efter  sig. 

"Se  præmiekoen!"  var  der  en,  der 
råbte. 

Cristabella  nikkede  med  hovedet, 
udstødte  et  "muuh"  til  musikkorpset, 
og  morede  sig  fuldendt.  Ted  skubbede 
sin  hat  ned  over  øjnene,  forandrede 
sin  gang  og  var  fristet  til  at  forlade 
den  åndssvage  ko.  Selvom  hun  ikke 
havde  forstand  nok  til  at  vide,  at  der 
blev  leet  ad  hende,  så  havde  han  det! 

Ted  satte  Cristabella  ind  i  hendes 
stald  og  gav  besked  til  opsynsmæn- 
dene, at  hun  var  ankommet  og  forlod 
hende.  Han  så  sin  bedste  ven,  Bill, 
gå  ind  i  fårefolden  med  de  andre 
kammerater,  og  han  skyndte  sig  efter 
dem.  Han  skulle  lige  til  at  råbe  "hej", 
da  drengene  begyndte  at  le. 


"...  og  hun  havde  en  rose  i  håret, 
fortalte  han  mig,"  Bill  snappede  efter 
vejret. 

"Og  var  det  virkelig  Cristabella? 
Hvor  ville  jeg  ønske,  at  jeg  havde  set 
det,"  sagde  Pete,  idet  han  knækkede 
sammen.  "Hvor  er  Ted  nu?" 

Ted  bakkede  ud  af  døren,  før  han 
blev  opdaget.  Han  holdt  sig  ude  af 
syne  hele  morgenen.  Han  prøvede 
ikke  færgehjulene,  og  han  prøvede 
ikke  lykken  ved  skydeteltene.  Han  be- 
vægede sig  stille  omkring  Cristabellas 
bås.  Hun  var  en  god  reservemor.  Hun 
lod  små  fremmede  kalve  die  fra  hende, 
og  gav  dem  endog  en  gang  imellem 
et  venligt  "muh".  Ted  kunne  ikke  lade 
være  med  at  føle  en  vis  hengivenhed 
for  hende. 

Efter  frokost  lod  det  til,  at  der  ikke 

var  nogen  i  nærheden,  og  Ted  forstod, 
at  opvisningen  i  arenaen  måtte  være 
begyndt.  I  den  trængsel  var  han  sikker 
på,  at  han  kunne  finde  en  siddeplads, 
hvor  ingen  af  dem,  han  kendte,  ville 
opdage  ham. 

Heldigvis,  han  fandt  en  god  plads 
på  første  række  i  det  runde  stadion. 

Det  første  på  programmet  var  to 
shownumre  med  heste.  Derefter  kom 
borgmesteren  og  en  cowboyhelt  fra 
fjernsynet  kørende  ind  på  en  platform, 
der  blev  trukket  af  sorte  hingste. 

Musikkorpset  begyndte  at  spille 
igen.  Da  musikken  standsede  og 
borgmesteren  rejste  sig  for  at  tale, 
lød,  der  et  langtrukkent,  højt  muu-h, 
og  Cristabella  kom  travende  ind  i 
arenaen  for  at  høre  musikken. 

"Åh,  nej!"  jamrede  Ted  for  sig 
selv,  og  gled  ned  fra  sædet  for  at 
skjule  sig. 

Den  vindende  besætning  var  ved 
at  blive  ført  ud  af  arenaen  for  at 
modtage  belønningerne.  Cristabella 
travede  hen  for  at  sige  "goddag"  til 
de  fede,  velplejede  dyr.  Et  par  be- 
gyndte at  le,  så  smålo  alle.  En  cowboy 
red  ind  og  prøvede  på  at  jage  den 
komiske  ko  ud  af  arenaen,  men  Crista- 
bella dukkede  sig  og  begyndte  at  løbe 
i  ring. 

"Jag  ikke  så  meget  med  hende," 
bad  Ted  stille.  "Ellers  har  hun  ikke 
noget  mælk  til  kalvene."  Men  Crista- 
bella nød  spøgen,  og  alle  hujede. 

"Le  ikke.  Hun  er  en  god  og  venlig 
ko,"  tænkte  Ted  ved  sig  selv. 

Et  øjeblik  senere  råbte  han:  "Stop! 
Stop!"  idet  han  sprang  ned  i  manegen. 

"Cristabella,  rolig,  rolig,"  kaldte 
han,  og  så  begyndte  han  at  fløjte.  Hun 
travede  over  til  ham  og  stod  stille. 

Alle  klappede.  "De  tror,  at  det  er 
en  del  af  forestillingen,"  tænkte  Ted. 
Han  mærkede,  at  han  rødmede.  Han 


så  hjælpeløst  på  borgmesteren.  Han 
både  lo  og  klappede.  Der  var  kun  én 
ting,  der  kunne  redde  Ted  —  det  var 
at  gå  med  på  spøgen. 

Ted  bukkede  for  koen.  "Roligt 
musik,  tak,"  råbte  han  til  musikkorp- 
set. Cristabella  løb  hen  til  musikerne 
og  udforskede  en  klarinet.  Ved  et 
trompetstød  stak  koen  snuden  ind  i 
tragten  på  et  horn. 

På  vejen  ud  kiggede  de  over  på 
pristagerne.  Ted  lavede  en  pantomi- 
me, idet  han  sammenlignede  opvis- 
ningsdyrene  og  hans  ko  og  hele  tiden 
sørgede  for  at  vise,  at  Cristabella  var 
vinderen.  Da  de  løb  fra  manegen, 
råbte  alle  hurra. 

"Og  nu  til  den  mere  alvorlige  del 
af  programmet  .  .  ."  hørte  Ted  borg- 
mesteren bekendtgøre. 

Da  han  fæstnede  klinken  til  Crista- 
bella's  bås  og  så  efter,  at  den  denne 
gang  var  forsvarligt  lukket,  kom  Bill 
løbende  efter  ham. 

"Det  var  mægtigt,  Ted.  Vi  vidste 
ikke,  at  du  og  Cristabella  skulle  være 
med  i  forestillingen,"  sagde  Bill.  "Vi 
har  kigget  efter  dig  alle  vegne." 

"I  virkeligheden  er  hun  amme," 
begyndte  Ted  at  forklare,  men  hans 
ven  talte  igen. 

"Du  vil  da  godt  spise  aftensmad 
med  os,  ikke?  Vi  skal  til  karneval  i 
aften." 

"Jeg  vil  møde  jer  så  snart  jeg  har 
fodret  Cristabella  og  givet  hende  frisk 
vand,"  lovede  Ted. 

Da  Bill  var  gået,  hørte  Ted  musik- 
ken begynde  igen  inde  i  arenaen. 
"Muu-h,"   sagde  Cristabella. 

Ted  lo  og  rettede  på  den  visne 
rose.  "Nu  ved  jeg,  hvorfor  du  morer 
dig  så  meget,  gamle  tøs,"  sagde  han 
kærligt.  "Når  de  ler,  ler  du  med.  Det 
er  en  god  ting  at  huske!" 

HVAD  FORESTILLER  DET? 


Tegn  linier  mellem  punkterne  i  den  orden  tallene  angiver,  så  vil  I  se. 

pige,  eller  en  solstråle  og  hvad  ved 
jeg,  hvad  det  altsammen  hedder."  Hun 
slog  ud  med  hænderne  i  fortvivlelse. 

Mor  smilede.  "Man  lærer  ikke  alt 
det  på  engang,  min  pige.  Det  kræver 
øvelse,  som  ethvert  andet  erhverv." 

"Jeg  giver  fortabt,"  sagde  Linda, 
idet  en  enkelt  tåre  gled  ned  da  kinden. 
"Jeg  har  ikke  gjort  én  ting  rigtigt  hele 
ugen." 

"Jo,  det  gjorde  hun,  Mor,"  sagde 
jeg,  for  jeg  syntes  dog,  der  skulle 
siges  noget  til  hendes  forsvar.  "Der 
var  noget,  hun  gjorde  rigtigt."  Hvad 
det  var,  kunne  jeg  imidlertid  ikke  lige 
i  øjeblikket  huske  nogle  eksempler  på. 

Linda  tørrede  tåren  bort  fra  kinden 
og  fortsatte:  "Jeg  troede  ikke,  der 
skulle  så  megen  forstand  til  at  ordne 
et  hus,  og  jeg  regnede  med,  at  du  ville 
være  meget  gladere  for  at  arbejde 
med  noget,  der  stillede  krav  til  dig, 
sådan  ligesom  Karinas  moder." 

"Karinas  moder  er  enke,  og  derfor 
må  hun  arbejde  ude,"  sagde  Mor, 
"men   det  behøver  jeg   ikke,   og   jeg 


ønsker  det  ikke,  for  jeg  synes,  at  mit 
arbejde  som  husmoder  og  moder 
er  lige  så  krævende,  tilfredsstillende 
og  lønnende  som  et  hvilket  som 
helst  ude-erhverv  kunne  blive,  og  mit 
arbejde  i  Kirken  virker  også  stimule- 
rende. Jeg  får  hele  tiden  løn  for  mit 
arbejde,  som  når  f.  eks.  mine  søde 
piger  er  så  uselviske,  så  de  er  villige 
til  at  overtage  husførelsen,  så  jeg  kan 
gå  ud  og  arbejde,  fordi  de  tror,  at  det 
vil  gøre  mig  lykkeligere." 

"Jeg  er  ked  af,  at  jeg  fik  dig  til  at 
tage  arbejde,"  sagde  Linda. 

"Jamen,  det  gjorde  du  slet  ikke," 
sagde  Mor.  "Far  sagde  til  mig,  at  du 
havde  lyst  til  at  prøve  at  føre  hus,  og 
min  gamle  chef  manglede  en  til  at 
udfylde  en  plads,  indtil  den  nye  dame 
kunne  komme.  J"eg  tror,  du  har  fået 
respekt  for  en  husmoders  rolle,  og  jeg 
nød  de  par  dages  forandring,  så  det 
er,  som  det  skal  være.  Nu  er  jeg  hjem- 
me igen  —  og  nu  bliver  jeg." 

"Er  det  rigtigt  —  du  skal  ikke  på 
arbejde  mere?"  spurgte  Linda. 


"Jeg  skal  ikke  af  sted  mere.  Lugten 
af  tryksværten  kan  overhovedet  ikke 
konkurrere  med  duften  af  kagebag- 
ning." 

Cissie  havde  ganske  stille  siddet 
og  iagttaget  Mor.  "Skal  du  nu  være 
Mor'en  igen?"  spurgte  hun  forhåb- 
ningsfuldt. 

Mor  tog  hende  op  på  skødet:  "Det 
kan  du  tro,  jeg  skal.  Jeg  flytter  lige 
tilbage  til  køkkenet,  hvor  jeg  hører  til." 
Cissie  puttede  sig  ind  til  hende. 

"Og  jeg  vil  være  lykkelig  for  at 
flytte  ud  og  lade  en  ekspert  komme 
til,"  sagde  Linda. 

"Du  er  ved  at  blive  voksen  nu," 
sagde  Far.  "Vi  er  stolte  af  dig,  du  har 
udviklet  dig  meget  i  denne  uge". 

Linda  klappede  ham  på  hånden:  "I 
hvert  fald  nok  til  at  forstå,  at  hvis  Mor 
ønsker  at  bo  i  køkkenet,  som  Cissie 
siger,  så  er  det  det  bedste,  der  kunne 
ske." 

"Helt  rigtigt!"  sagde  Far. 

Og  så  lo  vi  allesammen,  og  køk- 
kenet syntes  lyst  og  hyggeligt,  selv 
om  solen  var  ved  at  gå  ned. 


Forældre  og  børn 

AF  RICHARD  L.  EVANS 

Det  er  på  en  måde  mærkeligt, 
hvordan  hver  eneste  generation  synes 
at  føle,  at  hver  eneste  foregående 
generation  er  noget  gammeldags, 
hvordan  hver  eneste  generation  lytter 
utålmodigt  til  den  foregåendes  lektier. 
De  unge  er  så  sikre  på,  at  reglerne 
har  forandret  sig.  De  ældre  er  sikre 
på,  at  de  ikke  har  ændret  sig. 
De  unge  føler,  at  de  ved,  hvor 
langt  de  kan  gå.  De  ældre  er  i 
høj  grad  opmærksom  på  faren.  De 
unge  føler,  at  de  altid  kan  nå  brem- 
serne i  tide  til  at  redde  sig.  De  ældre 
ved,  at  det  ikke  altid  er  sådan.  Og 
derfor  finder  man  ofte  forældre,  som 
famler,  som  rækker,  som  beder,  idet 
de  prøver  på  at  sige  det,  der  skal  si- 
ges på  en  måde,  som  ikke  vil  blive 


misforstået,  på  en  måde,  som  ikke  vil 
forekomme  geskæftig.  Og  altid  er 
der  stort  behov  for,  at  forældre  og 
børn  kommer  til  forståelse  og  får  sagt 
til  hinanden  det,  som  det  er  så  vigtigt 
at  få  sagt.  Og  derfor  vil  vi  denne  dag 
indtrængende  bede  om,  at  forældre  og 
børn  måtte  finde  større  forståelse  over 
for  hinanden:  Til  jer  som  forældre  at 
huske,  da  I  var  unge;  at  huske,  hvor- 
for I  ønskede  at  gøre  noget,  som  I 
ønskede  at  gøre;  at  huske,  hvor  ivri- 
ge I  var  for  at  nå  social  anseelse,  hvor 
følsomme  I  var  over  for  utidig  kritik, 
hvor  let  jeres  hjerter  kunne  såres,  og 
hvordan  noget,  som  nu  forekommer 
mindre  vigtigt,  engang  betød  uendelig 
meget.  Alt  dette  beder  vi  jer  som  for- 
ældre om  at  huske.  Og  nu  til  jer,  vore 
børn,  til  jer  i  jeres  ungdom.  Hvorfor 
skulle  I  antage,  at  de  grundlæggende 
regler  virkeligt  har  ændret  sig  i  de  få 
korte  år,  siden  jeres  forældre  var  lige 


så  unge  som  I?  Vejen  forekommer  jer 
at  være  ny.  Den  er  ikke  ny  for  dem. 
De  har  prøvet  den.  De  rejser  stadig 
ad  den,  og  den  er  stadig  i  det  væsent- 
lige den  samme.  Vi  har  mere,  vi  kø- 
rer hurtigere;  Vi  har  opnået  nogle  ting 
og  mistet  nogle  andre  —  men  det  er 
stadig  sandt,  at  årsager  følges  af  virk- 
ninger. Og  når  I  beder  jeres  forældre 
om  at  huske  dette,  vil  I  så  også  huske 
dette  for  dem:  at  de  var  unge  for  ikke 
så  længe  siden,  lige  som  I  er  unge  i 
dag  —  at  de  engang  tænkte  jeres  tan- 
ker, at  de  engang  følte,  at  de  også 
havde  fundet  nye  veje  og  følte  jeres 
længsler  mod  flugt  og  frihed  —  og 
siden  har  lært  visdommen  i  selvtug- 
ten. Husk  også,  at  forældre  har  hjer- 
ter, som  kan  såres,  at  de  lige  som  I 
er  følsomme  over  for  utidig  kritik  og 
over  for  misforståelser  af  deres  hen- 
sigter. Husk,  at  der  er  intet,  som  de  i 
retfærdighed  ikke  vil  gøre  for  jer. 

ONDAuSSKObE 


R.  WAYNE  PACE 


Den  korte  tale 


fra  "At  I  må  være  beredte" 


Når  vi  bliver  bedt  om  at  holde  en  kort  tale,  er  det 
nødvendigt,  at  vi  instruerer  eller  inspirerer  tilhørerne  med 
kun  et  enkelt  punkt  af  Evangeliet.  Grundig  forberedelse, 
nøjagtig  analyse  og  fornuftig  organisering  er  nødvendig. 
En  taler  må  forberede  sig  ganske  særligt  på  et  særligt 
emne. 

En  kort  tale  i  Kirken  varer  fra  2V2-5  minutter.  For  at 
finde  ud  af,  om  man  skal  korte  den  af  eller  føje  noget  til, 
er  det  bedst  at  øve  sig  ved  at  tale  højt  og  lade  en  ven 
eller  et  af  familiens  medlemmer  tage  tid.  Men  man  bør 
ikke  skrive  en  kort  tale  op  ord  for  ord. 

Grundtanken  med  en  kort  tale  er  at  instruere  eller 
inspirere  med  et  skriftsted,  en  moralsk  belæring,  et  ord- 
sprog, en  talemåde  eller  en  passende  udtalelse  ved  hjælp 
af  en  mundtlig  forklaring  og  en  illustration.  Indholdet  af 
talen  skal  derfor  almindeligvis  bstå  af  f.  eks.  en 
udtalelse  om  moral,  samt  materiale  der  kan  støtte  en 
fortolkning.  Man  kan  også  bruge  billedmateriale. 

Det  mest  besværlige  ved  at  forberede  en  kort  tale  er  at 
bestemme,  hvilket  enkelt  punkt  man  vil  uddybe.  2V2-mi- 
nuts-taler  bør  tages  fra  Søndagsskolens  lektiehefter. 
Enhver  af  lektierne  har  adskillige  punkter,  og  hvilket  som 
helst  af  dem  kan  anvendes  som  hovedtanke  i  en  kort  tale. 

Til  andre  taler  kan  korte  udtryk,  passager  eller  citater 
fra  standardværkerne  give  emner. 

Vælg  en  moralsk  grundsætning  eller  idé  mindst  én 
uge  før  talen  skal  holdes:  tænk  så:  "Hvad  er  der  sket  i 
mit  eget,  personlige  liv  eller  hos  mine  omgivelser,  der 
kan  illustrerer  denne  tanke?" 

Man  kan  tilføje  nogle  citater  af  Kirkens  ledere,  af  sine 
lærere  eller  af  sine  venner  til  at  supplere  sine  personlige 
erfaringer.  Poesi  liver  op  i  en  tale.  Anekdoter  og  fabler  — 


opdigtede  historier  med  en  moral  —  er  ofte  en  vældig  god 
støtte. 

Det  næste  problem  er  at  få  alt  materialet  arrangeret,  så 
man  kan  opbygge  en  effektiv  præsentation. 

Punkter  til  udvikling  af  en  kort  tale: 

1.  Begynd  din  tale  med  at  fortælle  tilhørerne,  hvad 
det  er,  du  vil  tale  om.  Eksempel:  "Mange  af  os  har 
talenter  og  evner,  som  vi  ikke  har  gjort  brug  af  i  lang  tid. 
Vi  glemmer  desværre  at  erkende,  at  det,  man  er  i  besid- 
delse af,  ikke  er  mere  værd  end  den  brug,  vi  gør  af  det." 
Nu  har  du  præsenteret  dit  emne  og  opstillet  et  synspunkt. 
Præsentationen  tjener  som  en  knage  eller  en  krog,  hvorpå 
man  kan  hænge  det  supplerende  materiale. 

2.  (a)  Forklar,  hvad  du  mener.  Du  kan  f.  eks.  sige: 
"Hvis  man  lærer  at  spille  tennis,  men  ikke  udøver  den 
sport,  har  det  ingen  værdi,  at  man  er  dygtig  til  at  spille." 
Sig  med  andre  ord  nøjagtigt  det,  du  mener,  til  tilhørerne, 
ved  at  gentage  idéen,  (b)  Giv  et  eksempel,  som  illustrerer 
pointen.  Eksemplet  skal  fortælles  levende,  detailleret  og 
livligt. 

3.  Følg  det  første  eksempel  op  med  et  andet,  som 
udvider  emnet,  eller  med  et  skriftsted,  et  digt  eller  et  citat. 
Hvor  mange  eksempler  og  andet  materiale,  man  skal 
anvende,  afhænger  af,  hvor  megen  tid  man  har.  Hvis 
eksemplerne  fortælles  tilstrækkelig  detailleret,  kan  en 
5-minutters  tale  sandsynligvis  ikke  indeholde  mere  end  to 
historier,  et  vers  eller  to  af  et  digt,  et  eller  to  skriftsteder 
plus  den  nødvendige  forklaring  til  at  binde  alle  disse  led 
sammen,  så  de  får  mening. 

4.  Slut  talen  med  at  gentage  din  oprindelige  idé  og 
med  at  bede  tilhørerne  at  tilpasse  deres  liv  efter  idéens 
moral.  Du  kan  f.  eks.  sige:  "Som  De  kan  se,  er  det,  man 
er  i  besiddelse  af,  ikke  mere  værd  end  den  brug,  man 
gør  af  det." 

Fingerpeg: 

Det  er  klogt  at  huske  på  visse  punkter,  når  man  skal 
holde  en  tale: 

1 .  Tal,  som  om  det  er  en  samtale,  du  fører. 

2.  Tal  direkte  i  mikrofonen.  Hvis  der  ikke  er  nogen 
mikrofon,  må  du  tale  lidt  højere  end  du  sædvan- 
ligvis gør. 

3.  Stå  ret  op,  lad  være  med  at  læne  dig  ind  over 
pulten  eller  vrikke  på  benene.  Læg  vægten  på 
begge  fødder. 

4.  Se  direkte  på  flere  af  tilhørerne;  lad  være  med  at 
tale  til  gulvet,. til  væggene  eller  til  loftet.  Tal  til  folk. 

5.  Udtal  ordene  lidt  tydeligere,  end  man  almindeligvis 
gør. 

JUNIORSØNDAGSSKOLENS 
ØVELSESSANG  FOR 
DECEMBER  MÅNED 

Sang:  "Når  nadveren  velsignet  bli'r." 
Tekst:  Mabel  Jones  Gabbott 
Musik:  Gladys  E.  Seely 

Den  11.  juli  1877  underskrev  Præ- 
sident Brigham  Young  og  hans  rådgi- 
vere en  bestemmelse,  der  krævede,  at 
biskopperne  og  deres  rådgivere  i  de 
forskellige  warder  hver  søndag  for- 
middag skulle  administrere  Nadveren, 
så  børnene  kunne  deltage  i  den  og  få 
lært  betydningen  af  den  ordinans. 

I  dag  er  de  fleste  Junior-søndags- 
skoler adskilt  fra  Senior-søndagssko- 
len. De  små  børn  lærer  Evangeliet 
gennem  sange,  der  skrives  specielt  til 
dem.    "Når  nadveren  velsignet   bli'r" 


er  et  eksempel  på  en  af  disse  sange. 

Det  begreb,  der  skal  læres  i  denne 
sang,  er:  "Vi  vil  sidde  stille  og  tænke 
på  Jesus."  Det  er  en  udmærket  sang 
til  at  forberede  børnene  til  at  modtage 
Nadveren.  De  allermindste  vil  sand- 
synligvis kun  kunne  lære  det  første 
vers,  medens  de  andre  vil  kunne 
synge  alle  tre  vers. 

Til  Sanglederen:  \ 

Sanglederen  skal  selv  lære  sangen 
udenad,  inden  hun  gør  forsøg  på  at 
lære  børnene  den.  Det  første  vers  kan 
præsenteres  af  sanglederen,  som 
synger  det  ganske  enkelt  med  sagte, 
barnlig  stemme  og  i  langsomt  tempo 
2/4  takt,  medens  børnene  blot  hører 
efter. 


Når  man  skal  lære  en  ny  sang,  kan 
det  hjælpe  at  studere  det  trykte  ek- 
semplar, inden  man  forsøger  at  synge 
den.  Læg  mærke  til,  at  de  otte  takter 
danner  fire,  korte,  2-takts  sætninger, 
der  stiger  gradvis,  trinvis. 
Line  på  linie-metoden  bør  anvendes 
til  denne  sang. 

Til  Organisten: 

Det  er  nødvendigt,  at  man  tydeligt 
kan  høre  melodien  over  de  akkorder, 
der  findes  i  højre  hånd.  Den  lave  node 
holdes  ofte  dobbelt  så  længe  som  me- 
lodien. Rigtig  fingersætning  i  begge 
hænder  er  en  hjælp  til  det  fuldkomne 
spil.  Sangen  skal  spilles  roligt,  ud- 
tryksfuldt og  blødt,  legato. 

(Florence  S.  Allen.) 


Nadververs  for  december 

SENIOR-SØNDAGSSKOLEN 
„Og  da  de  havde  spist,  bød  Han  dem, 
at  de  skulle  bryde  brødet  og  give  det 
til  folkeskaren."  (3  Nephi  20:4.) 

JUNIOR-SØNDAGSSKOLEN 

"Jesus  sagde"  .  .  .  Bed  om,  at  I  ikke 

må  falde  i  fristelse."  (Luk.  22:40.) 


SANGØVELSEN  i  Senior-søndags- 
skolen er  frit  valg  af  julesange  fra 
Sangbogen 


Robert  Cundick 

Oversættelse:  Jørgen  ¥.  Schmidt 

FOR  LÆRERE 


DISCIPLIN 


AF  LOWELL  L.  BENNION 


Disciplin  er  et  stærkt  ord,  der  kan 
betyde  både  kontrol,  gennemførelse 
med  magt,  ja,  selv  straf.  Det  virker 
fremmed  og  u-etisk  mod  Evangeliets 
principper,  som  for  eksempel  ydmyg- 
hed, sagtmodighed,  venlighed  og 
kærlighed. 

Men  alligevel  er  der  altid  et  behov 
for  disciplin  i  søndagsskolen  såvel 
som  i  alle  Kirkens  klasser.  En  14-årig 
dreng  kom  meget  skuffet  hjem  fra  Kir- 
ken og  sagde,  at  han  ikke  havde 
tænkt  sig  at  deltage  i  klassen  næste 
søndag,  fordi  "ungerne  snakkede  hele 
tiden,  medens  læreren  gav  lektien  ,og 
det  kunne  endda  have  været  sådan 
en  god  lektie."  En  moder,  som  ikke 
var  medlem,  tog  sine  to  drenge  ud  af 
en  Kirkegruppe,  fordi  læreren  ikke 
havde  kontrol  over  den;  hun  syntes 
hendes  drenge  burde  lære  at  vise 
respekt  for  deres  lærer,  Herren,  Hans 
Hus  og  sig  selv. 

Disciplin  er  nødvendig,  såvel  i 
Kirken  som  alle  andre  steder  og  er 


ikke  uforenelig  med  Evangeliets  ånd, 
når  vi  lærer  dens  sande  betydning. 

Den  består  i,  at  den  enkelte  frivil- 
ligt forpligter  sig  mod  en  person,  sag 
eller  bevægelse.  Den  ideelle  form  for 
disciplin,  og  tillige  den  eneste,  der  er 
i  overensstemmelse  med  åndelig  ud- 
vikling, er  selv-disciplin. 

Dette  er  let  nok  at  sige,  men 
hvorledes  udfører  man  det  i  praksis? 
Deltagelse  i  søndagsskolen  er  frivillig, 
og  slaphed  har  ofte  fået  lov  til  at 
udvikle  sig  i  kærlighedens  og  venlig- 
hedens navn.  Lærere  kan  undertiden 
føle  sig  forvirrede,  når  de  forsøger 
både  at  undervise  i  Evangeliet  og 
udøve  disciplin  på  samme  tid.  Det 
følgende  indeholder  nogle  forslag,  der 
har  virket  for  nogle  lærere.  De  har 
sikkert  også  selv  nogle  erfaringer  at 
dele  med  andre.  Man  opnår  intet  ved 
at  tillade  uorden,  bestandig  snakken, 
og  mangel  på  respekt  for  læreren  og 
den  øvrige  klasse. 

(1)  Disciplin  opnås  hovedsagelig 
ved  at  vinde  ungdommens  interesse. 
Børn  kommer  til  klassen  med  tankerne 
på  alle  andre  ting  end  netop  på  lek- 
tien, som  læreren  har  i  tankerne.  Han 
må  fange  deres  opmærksomhed,  dreje 
den  i  retning  af  noget  levende,  over- 
raskende, til  tider  dramatisk  eller 
uventet  —  en  historie,  et  ord,  et  bil- 
lede, en  ting,  et  spørgsmål  eller  en 
oplevelse. 

Formålet  med  lektien,  og  derfor 
med  dens  indhold,  der  jo  fremkalder 
formålet,  må  have  en  forbindelse  med 
barnets  øjeblikkelige  følelse,  tænke- 
måde og  erfaring.  Selv  den  uvidende 
okse  vil  komme  til  krybben,  når  den 
forventer  at  få  sit  foder.  Når  en  lærer 
forbereder  en  lektie,  må  han  prøve  at 
sætte  sig  selv  i  elevens  sted,  måske 
endda  en  bestemt  elevs  sted.  Hvad 
hungrer  og  tørster  han  efter,  og  hvad 
håber  og  frygter  han? 
Undervisning  kræver  forestillinsevne; 
den  forudsætter  forståelse  af  og  indle- 
velse med  eleverne. 

(2)  Respekt  for  andre  kommer  i 
høj  grad  af  selvrespekt.  Børn  søger  at 
vise  sig  for  at  tiltrække  opmærksom- 
heden, at  føle  sig  accepteret  og  for  at 
styrke  den  hungrende  selvfølelse.  Vis 
venlighed,  interesse  og  kærlighed 
mod  hvert  enkelt  barn,  i  og  udenfor 
klassen.  Ros  ham  ærligt  for  hans 
stærke  og  gode  sider.  Få  ham  med  i 


diskussioner  og  planlægning.  Respek- 
tér hans  spørgsmål,  svar  og  bestræ- 
belser. 

(3)  En  af  de  mest  effektive  måder 
at  få  de  snaksomme  på  de  bageste 
rækker  til  at  lytte,  er  at  vente  til  der 
bliver  ro.  Under  et  aftenmøde  stod  en 
besøgende  lærer  engang  foran  nogle 
og  tredive  Explorers  og  Mia  Maids  og 
skulle  give  en  vanskelig  lektie  om 
forsoningen.  Der  var  en  del  snakken 
på  bageste  række,  mens  han  blev 
introduceret.  Læreren  forholdt  sig 
tavs  og  så  klassen  lige  i  øjnene.  Snart 
tav  alle,  med  undtagelse  af  to  anførere 
på  trettende  række.  Hele  klassen 
drejede  sig  rundt  for  at  se  på  dem, 
og  disse  to  blev  også  stille.  Læreren 
blev  nødt  til  at  gentage  dette  een  gang 
mere  i  løbet  af  aftenen.  Og  det  virkede 
også  anden  gang. 

Klasseværelset  skal  ikke  være  så 
stille  som  et  ligkapel,  ej  heller  skal 
der  være  som  i  en  galeanstalt.  Spæn- 
dende emmer,  respektfuld  fremtræ- 
den, undertiden  vente  i  tavshed  og 
andre  metoder  vil  alle  hjælpe  børnene 
til  at  lære  selvdisciplin. 


SKAL  MAN   BEGYNDE  EN  KLASSE 
MED  BØN? 

Et  af  formålene  med  hvert  af 
studiekurserne  i  Junior-søndagsskolen 
er  at  lære  at  bede  på  den  rigtige  måde 
samt  meningen  og  formålet  med  bøn. 
Hver  søndag  formiddag  kan  dette  ud- 
mærket høre  med  til  lektien.  At  åbne 
og  slutte  klassen  med  bøn  giver  bør- 
nene en  mulighed  for  at  praktisere  det, 
de  lærer. 

Den  lærerinde,  som  regner  med  at 
åbne  med  bøn  i  klassen,  støtter  akti- 
viteterne i  åbningsmødet  i  Søndags- 
skolen. Når  børnene  har  prøvet  det  — 
"beskyttet"  af  klasseværelset  —  kan 
de  gøre  det  i  åbningsmødet  uden  frygt 
og  virkelig  åndeligt.  Gode  erfaringer 
styrker  vidnesbyrdene  og  ønsket  om 
at  tjene  og  medvirke. 

En  ydmyg  bøn  om  vejledning  og 
guddommelig  hjælp,  opsendt  med 
alvor  og  ærbødighed  i  en  hvilken  som 
helst  klasse,  forstærker  en  vel  forbe- 
redt lærerindes  stille  bøn.  Den  giver 
lektie-præsentationen  den  styrke  og 
harmoni,  den  ofte  mangler  uden  den. 
Junior-søndagsskolens  Komité. 

G.U.F.s  valgsprog  10G7-10G8 

"Alt,  hvad  vi  i  dette  liv  opnår  på  intelligensens 
område,  skal  følge  med  os  i  opstandelsen." 

(L  P.  130:18) 

Følgende  er  uddrag  af  en  tale  holdt  af 

Ældste"  Gordon  B.  Hinckley 

ved  G.  U.  F.s  junikonference  1967 

over  G.  U.  F.  valgsproget  for  1967 — 1968. 


Jeg  kan  lide  dette  dejlige  valgsprog.  Det  er  en  erklæ- 
ring om  en  hellig  sandhed.  Yderligere  er  det  et  håbets 
og  løftets  valsprog.  Ikke  blot  synes  jeg  om  det  ene  vers, 
der  er  valgt  til  vagsprog,  men  også  det,  der  følger  efter: 
"Og  om  et  menneske  i  dette  liv  ved  flid  og  lydighed  vinder 
mere  kundskab  og  intelligens  end  en  anden,  så  vil  forde- 
len i  samme  forhold  være  på  hans  side  i  det  tilkommende 
liv."  (L.P.  130:19)  Er  der  nogensinde  en  profet,  som  har 
givet  et  så  tydeligt  og  forhåbningsfuldt  løfte  angående 
kundskabens  og  intelligensens  evige  natur,  som  det  her 
er  udtrykt  under  guddommelig  inspiration  af  profeten 
Joseph  Smith?  Det  er  en  udfordring  til  medlemmer  af 
Jesu  Kristi  Kirke  af  Sidste  dages  Hellige  til  hele  tiden  at 
søge  lærdom.  Og  for  jer,  som  er  ansvarlige  for  vor  ung- 
doms interesser,  for  jer  er  det  en  særlig  opgave  at 
opmuntre  de  unge  til  at  studere  og  lære.  Lære  hvad? 
Matematik,  fysik,  kemi,  astronomi,  medicin,  handel, 
historie  og  de  verdslige  videnskaber?  Ja,  det  tror  jeg.  De 
er  kolossalt  vigtige.  Vor  verden  ville  være  fattigere,  vore 
liv  mere  tomme  uden  bidragene  fra  vore  videnskabs- 
mænd og  gaverne  fra  vore  kunstnere.  Jeg  tror,  at  Gud  vor 
Fader,  som  elsker  sine  børn,  ønsker,  at  de  skal  leve 
tilfredse  og  nyde  de  goder,  som  findes  her  på  Jorden.  Men 
vor  verdslige  viden  kan  ikke  frelse  os.  Det  er  tydeligt, 
at  medmindre  denne  viden  bliver  brugt  rigtigt,  kan  den 
ødelægge  os.  Verden  er  fuld  af  udspekulerde  gavtyve  og 
belæste  slyngler,  som  sandelig  vil  komme  i  helvede  hvis 
nogen  skal. 

Jeg  tror,  at  den  viden,  der  tales  om  i  dette  valgsprog, 
er  tæt  knyttet  til  hjertet  og  ånden. 


G.U.F.s  motto  er:  "Guds  herlighed  er  intelligens."  Ved 
at  læse  resten  af  sætningen  bliver  meningen  yderligere 
udvidet.  "Guds  herlighed  er  intelligens  eller  med  andre 
ord:  Lys  og  sandhed."  (L.  &  P.  93:36).  Nu  tror  jeg,  at  Her- 
ren vil  have  os  til  at  studere  de  verdslige  videnskaber  og 
kunsten,  folkenes  historie  og  deres  aktuelle  problemer. 
Alt  dette  bekræfter  Hans  riges  fremgang.  Selvfølgelig  har 
Gud  vor  Fader  i  sin  uendelige  visdom  en  forståelse  af  dem 
alle.  Hvis  vi  tror,  at  "som  Gud  er,  kan  mennesket  engang 
blive,"  må  vi  hellere  være  omhyggelige,  når  vi  søger  vor 
viden.  Derfor  bruger  Kirken  en  stor  del  af  sine  midler  til 
uddannelse  og  understreger  så  kraftigt  i  sin  forkyndelse 
betydningen  af  at  lære  noget.  Hvis  vi  vil  gøre  os  håb  om 
at  opnå  guddomsrang,  må  vi  forbedre  vor  viden  om  de 
kræfter,  som  styrer  Guds  univers. 

Men  endnu  vigtigere  er  intelligensens  store  principper 
på  hvilke  evig  udvikling  er  baseret.  Det  er  de  dyder,  som 
vil  gøre  vort  nuværende  liv  udholdeligt  og  sikre  vor  evige 
udvikling  mod  Guddommen.  Disse  er  intelligensens  evige 
principper,  som  skal  følge  os  i  opstandelsen  og  som  I 
som  ledere  kan  og  må  indprente  og  opmuntre  hos  ung- 
dommen. Jeg  vil  gerne  fremhæve  fire  af  disse  principper 
her  i  dag: 

1.  Tjeneste. 

2.  Dydighed. 

3.  Ærlighed. 

4.  Tro. 

Tillad  mig  at  sige  et  par  få  ord  om  hvert  enkelt,  Først  om 
tjeneste. 

For  nogle  år  siden  skrev  en  velkendt  skribent  noget, 

som  gjorde  indtryk  på  mig.  Han  sagde  i  korthed,  at  roden 
til  de  fleste  af  menneskehedens  problemer  var  at  finde  i 
et  lille  spørgsmål,  for  det  meste  givet  som  svar  på  en 
anmodning  om  at  tjene  (i  en  eller  anden  sag). 

Spørges  en  mand  om  han  vil  tjene  i  en  eller  anden  sag, 
om  han  vil  give  sin  tid  og  sine  talenter,  bliver  der  alminde- 
ligvis svaret:  "Hvad  kan  jeg  få  ud  af  det?"  Jeg  er  dog  glad 
for  at  kunne  sige,  at  dette  ikke  altid  er  tilfældet.  Jesus 
siger:  "Den,  der  søger  at  frelse  sit  liv,  skal  miste  det. 
Den,  der  mister  sit  liv  for  min  skyld,  skal  blive  frelst."  Det 
at  tjene  er  nøglen  til  udvikling.  Det  er  ikke  altid  let  at 
svare  ja.  Vi  kan  til  tider  føle  os  yderst  utilstrækkelige. 
For  mig  er  der  trøst  og  forsikring  at  finde  i  de  erfaringer, 
Moses  drog.  Herren  befalede  Moses  at  føre  Israel  ud  af 
Ægypten.  Kan  man  tænke  sig  en  mere  frygtindgydende 
opgave?  Herren  befalede  ham  at  gå  til  Farao  og  bede 
ham  om  at  frigive  sit  folk.  Hør  nu  hvad  Moses  svarede: 
"Ak,  Herre,  jeg  er  ingen  veltalende  mand,  jeg  var  det 
ikke  før  og  er  det  heller  ikke  nu,  efter  at  du  har  talet  til 
din  tjener,  thi  jeg  har  svært  ved  at  udtrykke  mig  og  tale 
for  mig."  Da  svarede  Herren  ham:  "Hvem  har  givet  men- 
nesket mund?  ...  Gå  derfor  kun,  jeg  vil  være  med  din 
mund  og  lære  dig,  hvad  du  skal  sige!"  (2.  Mos.  4:10-12) 
Jeg  er  overbevist  om,  at  når  vi  svarer  ja  til  at  tjene,  får 
vi  lærdom  efter  intelligensens  store,  fundamentale  princip 
af  den  slags  vi  vil  kunne  tage  med  os  i  opstandelsen. 
Uden  denne  disciplin  er  der  hverken  udvikling  eller  frem- 
gang. 

Lad  mig  hurtigt  gå  over  til  næste  princip:  Dydighed. 

Hvis  der  nogensinde  har  eksisteret  et  princip  med  et 
evigt  løfte,  så  er  det  dette. 

Forleden  dag  sad  der  ved  mit  skrivebord  over  for  mig 
en  nydelig  ung  mand.  Han  var  høj  og  flot.  Men  han  var 
sønderknust.  Tankeløst  havde  han  krænket  en  stor  og 
hellig  sandhed.  Han  havde  været  umoralsk.  Han  spurgte 
med  tårer  i  sine  øjne  om  Herren  nogensinde  ville  tilgive 
ham.  Jeg  fortalte  ham,  at  det  troede  jeg,  Han  ville.  "Det 
håber  jeg,"  svarede  han,  "det  håber  jeg  virkelig."  "Men 
jeg  kan  aldrig  tilgive  mig  selv,"  tilføjede  han.  Der  er  noget 
varigt  over  den  skam  og  sorg,  der  kommer  af  umoralsk- 
hed. Ukyskhed  er  mænds  fordærv  og  kvinders  ødelæg- 
gelse, og  dens  følger  varer  evigt. 

Jeg  sad  i  det  øverste  værelse  i  templet  sammen  med 
17 — 1800  unge  mænd.  De  var  alle  studenter  og  fremtidens 
ledere  indenfor  deres  fag.  Mange  af  dem  var  kommet 
fastende.  De  var  ærbødige  og  rolige,  rene  og  pænt  klædt. 
Enhver  havde  forsikret  sin  lokale  kirkelige  leder,  at  han 
var  moralsk  ren.  Det  var  et  syn,  der  kunne  give  mig 
tårer  i  øjnene  at  se,  at  der  i  dette  land  på  denne  tid 
findes  unge  mænd,  som  er  så  præsentable,  så  årvågne, 
så  ordentlige,  så  rene  og  så  fulde  af  tiltro  til  fremtiden. 
Da  jeg  så  deres  ansigter,  kunne  jeg  ikke  lade  være  med 
at  tænke  på  Herrens  formaning  og  løfte:  "Lad  dit  hjerte 
være  fuldt  af  kærlighed  til  alle  mennesker  og  til  troens 
egne,  og  pryd  altid  dine  tanker  med  dyd,  da  skal  du  have 
større  frimodighed  for  Guds  åsyn  ..."  "Den  Helligånd 
skal  være  din  stadige   ledsager  og   dit  scepter  retfær- 


dighedens og  sandhedens  uforanderlige  scepter,  og  dit 
herredømme  skal  være  et  evigt  herredømme,  og  det  skal 
uden  tvang  tilflyde  dig  fra  evighed  til  evighed."  (L.  &  P. 
121:45-46).  Gud  velsigne  jer  brødre  og  søstre  med  evne 
til  at  indgyde  i  jeres  ungdom  dydens  princip,  hvis  frugter 
varer  til  evig  tid. 

Nu  kommer  vi  til  det  tredie  princip:  Ærlighed. 
En  dag  faldt  mine  øjne  på  noget  Barbara  Tuchman, 
Pulitzer-pristager  i  historie,  havde  skrevet.  Hun  sagde: 
"Når  det  drejer  sig  om  ledere,  har  vi  en  sand  overflod  .  .  . 
De  jager  rundt  for  at  samle  enighed  og  prøver  på  at  blive 
accepteret  i  så  vid  udstrækning  som  mulig.  Men  hvad 
de  ikke  gør,  prøv  at  lægge  mærke  til  det,  er  at  stille  sig 
op  og  sige,  Dette  tror  jeg  .  .  .  Der  er  en  almindelig  ten- 
dens til  at  frasige  sig  moralsk  lederskab  i  den  forstand, 
at  man  er  uvillig  til  at  gøre  rede  for  moralske  standar- 
der ...  Vi  er  for  usikre  på  os  selv  til  at  forsvare  dem,  til 
at  støtte  dem  og  om  nødvendigt  at  pålægge  dem.  Vi  synes 
at  være  plaget  af  en  vidtgående  og  tærende  uvillighed 
til  at  tage  et  standpunkt  til  dyder,  moral,  opførsel  og 
æstetik." 

Vore  videnskabsmænd  har  løst  mange  gåder.  De 
frygtelige  sygdomme  kopper,  difteri  og  nu  polio  er  så  godt 
som  udryddet  over  store  dele  af  verden.  Vi  er  i  stand  til 
at  sende  raketter  til  månen  og  til  at  få  dem  til  at  kredse 
ude  i  verdensrummet  omkring  Jorden.  Men  medens  vi  gør 
dette  vokser  korruptionen  i  administrationen,  uærlighed 
i  befolkningen  tager  til,  vore  fængsler  er  overbefolkede 
og  ærlighed  er  ved  at  blive  en  sjælden  vare.  Hvor  meget 
behøver  vi  ikke  at  indprente  den  i  vor  ungdom.  Dette  er 
for  mig  et  intelligensens  princip,  uvurderlig  at  efterleve 
nu,  evig  i  sine  følger. 

Til  sidst  et  par  ord  om  det  mest  fundamentale  princip 
af  dem  alle:  Tro.  Med  dette  mener  jeg  tro  på  Gud  vor 
evige  Fader  og  på  Hans  Søn  Jesus  Kristus.  Dette  er 
grundlaget  for  alle  dyder.  Uden  dette  kan  de  andre  dyder 
ikke  rigtig  trives.  Med  andre  ord,  hvis  en  mand  har  en 
levende,  vital  tro  på  Gud  som  sin  Fader  og  skaber,  med 
hvem  han  måske  en  dag  vil  gøre  følgeskab,  vil  der  ind  i 
hans  liv  komme  en  disciplin,  som  vil  fremelske  alle  de 
karakterens  kvaliteter,  som  vi  har  talt  om  og  endnu  flere. 

Verden  hungrer  efter  tro  på  en  levende  Gud.  Lær  tro, 
mine  kære  medarbejdere,  oplær  den  opvoksende  genera- 
tion i  tro.  Lær  dem  at  Gud  lever  og  at  Han  vil  behøve 
dem,  som  tjener  Ham  i  retfærdighed.  Lær  dem,  at  Jesus 
er  Kristus,  Guds  Søn,  verdens  levende  forløser.  Undervis 
om  disse  sandheder  med  jeres  eget  livs  og  vidnesbyrds 
forbilledlige  overbevisning.  Dette  er  den  intelligens,  dette 
er  den  viden,  som  vil  vejlede  os  i  livet  og  følge  med  os  i 
opstandelsen. 

Skrifterne  gør  det  klart,  at  de,  som  er  urene,  vil  opstå 
urene,  at  de,  som  er  stærke,  vil  opstå  stærke,  og  at  de, 
som  udvikler  deres  karakters  bedste  egenskaber,  vil 
opstå  med  de  samme  ophøjede  egenskaber  .  .  .  "og  om 
et  menneske  i  dette  liv  ved  flid  og  lydighed  vinder  mere 
kundskab  og  intelligens  end  en  anden,  så  vil  fordelen 
i  samme  forhold  være  på  hans  side  i  det  tilkommende  liv." 

UNGDOMSSIDERNE 


PÅ  DEN  STORE  KRIGS  TID 


AF  LOUISE  T.  LINDORF 


Denne  historie  blev  indsendt 
til  ERA  OG  YOUTHs 
novellekonkurrence  og  dens 
forfatterinde,  Louise  T.  Lindorf 
fra  Californien,  vandt  på 
den  et  fuldt  stipendium  til  Brigham  Young 
Universitet.  Imidlertid  skal  Louise  først  fuldende 
sin  mission  i  det  østlige  Canada. 


"...  Der  eksister  ingen  Kristus"  skreg  fangen.  Han  blev 
taget  til  side  for  at  afvente  yderligere  behandling. 

Inde  blandt  skyggerne  stod  en  af  fangens  venner  og 
så  dette  med  tårerne  trillende  ned  af  kinderne.  Hans 
svælg  smertede,  men  han  dæmpede  de  hulk,  han  kunne 
mærke  var  på  vej.  Ikke  en  lyd  skulle  de  høre.  Aldrig  skulle 
de  fange  ham.  Han  måtte  afsted  —  hurtigt.  Han  blev  dog 
stående  lidt  endnu  for  at  se  sin  anden  vens  skæbne.  Det 
var  den  næste  fange,  der  blev  ført  frem. 

Alt  blev  stille.  Kun  fårekyllingerne  forstyrrede  den 
kølige  nats  stilhed,  da  lederen  bad  den  anden  fange 
ydtrykke  sin  overbevisning.  Efter  et  øjeblik  svarede  han. 
"Jeres  system  er  fuldstændig  fordærvet.  Jeg  ønsker  ikke 
at  være  en  del  af  det.  Ej  heller  vil  jeg  fornægte  Kristus. 
Gud  lever." 

"Dræb  ham!  Dræb  ham!"  råbte  de. 

Fangens  ven  drejede  hovedet.  Han  vidste,  hvad  der 
nu  ville  komme  og  han  ønskede  ikke  at  overvære  det.  Men 
han  kunne  ikke  udelukke  det  smertende  skrig  fra  sine 
øren.  Atter  og  atter  genlød  det  i  hans  sind  som  han  sneg 
sig  bort  i  ly  af  natten. 

Begge  hans  venner  var  døde  nu,  hver  på  sin  måde,  — 
selv  om  han  havde  gjort  alt  hvad  han  kunne  for  at  redde 
dem.  "Redde  dem  for  hvad?"  tænkte  han  bittert.  "For 
denne  slags  liv?  For  at  leve  i  stadig  frygt  som  jeg,  Kun 
rejse  rundt  om  natten,  måtte  skjule  sig  om  dagen  og  leve 
uden  kærlighed  og  håb?" 

Men  han  havde  noget  at  udrette  før  han  døde.  Det 
var  det,  der  fik  ham  til  at  drage  afsted  nat  efter  nat.  Og 


han  rejste  virkelig  ikke  uden  håb.  Han  vidste,  at  han 
stadig  havde  én  ven:  Herren. 

Intelligente  mennesker  havde  i  mange  årtier  gjort  nar 
af  "den  uoplyste"  blandt  dem,  som  stadig  kunne  se  noget 
godt  i  almindelig  religion.  De  kaldte  det  dumhed  og  stædig 
overtro,  men  han  vidste,  at  han  havde  så  megen  grund 
til  at  tro  på  sin  religion.  Hvordan  kunne  han  så  gå  imod 
den?  Når  hans  fjender  fangede  ham,  vidste  han,  hvad 
han  ville  sige. 

Han  så  rundt  på  de  tomme  højder  omkring  sig.  I  dalen 
nedenfor  så  han  en  by  ligge  i  ruiner.  Hvorfor?  Hvordan 
havde  dette  kunne  ske  i  hans  land?  Hans  nation  havde 
været  den  bedste  i  verden  i  mange  år.  "Menneskene  er 
ikke  gode  nok  til  demokrati,"  tænkte  han  bittert  bedrø- 
vet. "Det  kræver  for  meget  af  dem."  Mange  landsmænd 
havde  tilsluttet  sig  hans  nations  mangeårige  fjender  for 
at  tilintetgøre  den  civilisation  han  elskede. 

Tidligere,  i  begyndelsen  af  Den  store  Krig,  havde  man 
dog  kunnet  kæmpe.  Han  havde  prøvet.  Hans  far  havde 
været  kommandohavende  general  i  den  krig,  som  skulle 
gøre  en  ende  på  alle  krige.  Men  ikke  mere. 

Nu  måtte  sønnen  vandre  hjælpeløst  omkring  i  den 
nøgne  egn.  Men  var  den  nøgen?  Hvilket  træ  ville  vise  sig 
at  være  en  af  fjendens  skildvagter? 

* 

Hans  ben  smertede,  men  han  gik  alligevel  hurtigere. 
"Et  skridt  ad  gangen  —  afsted.  I  aften  må  jeg  nå  hulen. 
De  kunne  finde  mig  i  morgen.  Afsted,  bliv  ved  med  at  gå." 
En  stærk  smerte  jog  gennem  hans  ene  ben.  Han  havde 
forvredet  sin  ene  ankel.  Men  han  haltede  videre,  fordi 
han  ønskede  at  afslutte  de  erindringer,  han  var  begyndt 
pa. 

Han  blev  ved  med  at  gå  hele  natten.  Så  fik  han  øje  på 
nogle  kendingsmærker.  Landskabet  syntes  nu  gammel- 
kendt. Han  var  nær  ved  den  egn,  hvor  han  havde  levet 
som  dreng.  Dengang  havde  der  ikke  været  ret  meget 
andet  end  spredte  guerillakampe,  og  han  havde  vandret 
gennem  disse  bakker  i  sin  fritid.  Snart  ville  han  være  i 
stand  til  at  arbejde  på  de  optegnelser,  som  han  øsnkede 
at  efterlade  til  sine  efterkommere. 

En  iskold  vind  svøbte  sig  om  ham  og  strøg  over 
bjergslugternes  uhyre  tomhed.  Det  var  vanskeligt  at 
forestille  sig,  at  man  skulle  møde  nogen.  De  fleste  men- 
nesker var  blevet  dræbt  i   Den  store  Krig.  Kvinder  og 

børn  havde  kæmpet  såvel  som  mænd,  hele  verden  havde 
været  i  total  krig.  De  mennesker,  som  var  blevet  tilbage, 
strejfede  om  i  vilde,  rå  bander.  Men  noget  inde  i  ham 
sagde,  at  intelligente  mennesker  en  dag  ville  støde  på, 
hvad  han  havde  skrevet.  Måske  ville  der  gå  århundreder, 
men  andre  mennesker  ...  en  dag  ...  fra  et  eller  andet 
sted  .  .  . 

"Derovre!"  råbte  nogen. 

Fjender!  Manden  smed  sig  ned  med  det  samme.  Havde 
de  set  ham?  Han  krøb  hurtigt.  Han  måtte  se  at  komme 
væk  fra  det  sted,  de  først  havde  set  ham.  Hvis  blot  han 
kunne  presse  sig  ned  i  den  klippespalte  ovenfor.  Hvor 
var  det  tankeløst  af  ham  selv  for  et  øjeblik  at  være  ånds- 
fraværende. Nu  var  han  kommet  så  langt,  at  han  næsten 
var  der.  Men  nu  ville  de  bestemt  fange  ham,  specielt  da 
det  var  måneskin. 

Måske  ikke.  Han  nåede  klipperne.  Men  nej,  revnen  var 
for  smal.  Han  kunne  ikke  kile  sig  ned  bag  den  store 
klippeblok.  Det  var  for  sent  virkelig  at  prøve.  Det  havde 
allerede  nået  det  sted,  hvor  han  havde  været  for  et 
øjeblik  siden.  Han  skubbede  sig  ind  i  skyggen.  Nogle 
småsten  rev  sig  løs  og  raslede  ned  af  bjergsiden. 

"Hvad  var  det?"  spurgte  en  soldat. 

Fra  sit  skjulested  bad  manden  en  stille  bøn. 

Soldaterne  anstrengte  sig  for  at  se,  om  der  var  nogen 
ovenfor,  mellem  klipperne.  Så  sagde  den  ene,  "Åh,  vi 
kunne  jage  spøgelser  hele  natten  på  denne  måde.  Lad 
os  gå  tilbage.  Det  har  sikkert  bare  været  et  dyr.  Hvis  det 
er  et  menneske,  kan  vi  fange  ham  i  morgen." 

Langsomt  døde  lyden  af  deres  fodtrin  bort.  Han 
krydsede  den  sidste  dal  og  kom  til  grotten,  hvor  han 
havde  forseglet  optegnelserne  tyve  år  tidligere. 

Det  var  lykkes  for  ham.  Han  bøjede  hovedet  og  tak- 
kede Gud  og  fandt  så  metalpladerne  og  skrivenålen. 
"Metal  kan  holde,"  tænkte  han  tilfreds.  Han  åbnede 
pladerne  og  fandt  frem  til  en  passage,  som  hans  fader 
havde  skrevet,  og  læste  den  for  at  komme  i  den  rette 
stemning.  Han  lagde  straks  mærke  til  forskellen  mellem 
dagligsprog  og  det  formelle  sprog,  som  blev  brugt  på 
pladerne.  Og  dog,  enkelte  ord  fremhævedes  ikke,  der  var 
kun  det  magtfulde  budskab: 

"Og  det  er  umuligt  for  nogen  tunge  at  beskrive  eller 
for  noget  menneske  at  give  en  fuldstændig  redegørelse 
for  de  forfærdelige,  blodige  scener  og  det  store  blodbad, 
som  fandt  sted  blandt  folket .  .  ."  (Morm.  4:1 1) 

".  .  .  thi  de  omvendte  sig  ikke  fra  deres  misgernin- 
ger .  .  ."  (Morm.  5:2) 

"(Og  Herren)  ville  ikke  tilstede,  at  de  ord  ikke  skulle 
stadfæstes,  som  han  talte  til  vore  fædre,  da  han  sagde: 
Hvis  I  ikke  holder  mine  bud,  skal  det  ikke  gå  jer  vel  .  .  ." 
(Omni  6.) 

Så  tog  han  nålen  op  og  skrev: 

".  .  .  Og  jeg  formaner  jer  til  at  erindre  disse  ting,  thi 
tiden  kommer  snart,  da  I  skal  vide,  at  jeg  ikke  lyver.,  thi 
I  skal  se  mig  for  Guds  domstol,  og  Gud  Herren  vil  sige 
til  jer:  Forkyndte  jeg  jer  ikke  mine  ord,  som  blev  skrevet 
af  denne  mand,  ligesom  en  råber  fra  de  døde,  ja,  som  en, 
der  taler  ud  af  støvet?  .  .  ."  (Moro.  10:27)  ■ 


At  være  ønsket 


En  af  de  dejligste  følelser  i  verden  er  at  mærke, 
at  andre  har  brug  for  én.  Mennesket  har  fire 
store  behov: 

1.  Et  behov  for  at  være  ønsket  —  at  være 
med  i  gruppen. 

2.  Et  behov  for  at  være  en  personlighed  på 
éns  egen  måde,  at  føle  at  man  betyder 
noget,  at  man  er  noget. 

3.  Et  behov  for  at  være  med,  at  gøre  noget, 
at  skabe  noget. 

4.  Et  behov  for  personlige  standarder,  idea- 
ler at  støtte  sig  til. 

G.  U.  F.  kan  dække  alle  disse  forskellige  behov. 

Efter  at  en  undersøger  er  blevet  omvendt  og 
døbt,  hvad  så?  Man  må  sørge  for,  at  han  kom- 
mer til  at  føle  sig  verkommen  i  vor  Kirke.  Han 
skal  være  med  i  gruppen,  han  skal  høre  til. 
Hvorledes  kan  vi  gøre  dette  i  G.  U.  F.?  Begynd 
med  at  kontakte  de  nydøbte  medlemmer  og  invi- 
tér dem  på  oprigtig  måde  til  at  komme  til  G.  U.  F. 
I  mange  missioner  udpeger  G.  U.  F.  "en  ven" 
eller  "en  kammerat"  eller  "en  storebror"  til  at 
kontakte  nye  medlemmer  og  til  at  være  ansvar- 
lig for  deres  medlemsskab.  Gør  ham  til  medlem 
af  en  komité,  som  skal  planlægge  en  aktivitet. 
Lad  ham  føle  det  kammeratskab,  der  dannes  ved 
at  arbejde  sammen  med  de  andre,  hvad  enten 
det  er  at  bone  dansegulvet,  servere  en  middag, 
vaske  op,  lave  mad  eller  at  synge  i  koret.  Kald 
ham  ved  fornavn,  lær  ham  rigtigt  at  kende,  hvad 
han  kan  lide  og  ikke  lide,  hans  dyder  og  svag- 
heder. Støt  ham,  opmuntre  ham,  giv  ham  lejlig- 
hedsvis et  klap  på  skulderen  og  ros  ham  offent- 
ligt, når  han  fortjener  det.  Offentligt  anerkendel- 
se er  vigtig  på  dette  tidspunkt. 

Hav  altid  en  sympatisk  person  ved  døren  i 
G.  U.  F.  til  at  byde  medlemmer  såvel  som  ikke 
medlemmer  hjertelig  velkommen.  Der  skulle  altid 
være  en  følelse  af  venlighed  og  gensidig  glæde. 
Dette  er  en  dejlig  sammenkomst,  en  tid  til  at 
udvikle  sig  i,  til  at  lære  at  holde  mere  af  hinan- 
den, og  til  at  more  sig  i.  Hvis  et  nyt  medlem  går 
glip  af  et  møde  så  sørg  for  at  han  får  at  vide, 
hvad  der  skete.  Snak  sigesom  tilfældigt  med 
ham  efter  G.  U.  F.  og  følges  næste  gang  med 
ham  til  møde.  At  være  ønsket?  Selvfølgelig,  det 
er  alle  i  G.  U.  F.! 

Børnenes  hjerter 


Den  første  mirakuløse  åbenbaring, 
som  Profeten  Joseph  Smith  havde, 
nemlig  Faderens  og  Sønnens  besøg, 
blev  tre  år  senere  fulgt  af  Moronis 
besøg,  den  profet  og  leder,  som 
levede  i  Amerika  omkring  400  år  efter 
Jesu  Kristi  død. 

Ved  denne  forberedelse  til  Evan- 
geliets gengivelse  åbenbarede  Moroni 
til  den  fremtidige  profet  det  værk,  som 
Gud  ønskede  han  skulle  udføre.  Efter 
at  have  givet  den  unge  mand  de 
nødvendige  oplysninger  om  Mormons 
Bogs  plader  og  deres  indhold,  under- 
stregede han  over  for  Joseph  Smith 
betydningen  af  de  gamle  profetier, 
som  var  blevet  udtalt  af  de  gamle 
profeter. 

Vi  citerer  fra  Josephs  Smiths  skriv- 
elser: "Efter  at  han  havde  fortalt  mig 
disse  ting,  begyndte  han  at  citere 
Det  gamle  Testamentes  profetier.  Han 
citerede  først  en  del  af  det  tredje 
kapitel  af  Malakias,  og  han  citerede 
også  det  fjerde  eller  sidste  kapitel  af 
samme  profeti,  dog  med  en  lille  afvi- 
gelse fra  teksten,  som  den  læses  i 
vore  bibler.  I  stedet  for  at  læse  det 
første  vers,  som  det  lyder  i  vore  bøger, 
citerede  han  det  således:  'Thi  se, 
dagen  kommer,  der  brænder  som  en 
ovn,  da  alle  hovmodige  og  alle,  som 
gør  ondt,  skal  brænde  som  halm;  thi 
de,  der  kommer,  skal  opbrænde  dem, 
siger  Hærskarernes  Herre,  så  der  ikke 
levnes  rod  eller  gren  af  dem.'  Og 
videre  citerede  han  det  femte  vers 
således:  'Se,  jeg  vil  åbenbare  jer 
Præstedømmet  ved  profeten  Elias' 
hånd,  før  Herrens  store  og  frygtelige 
dag  kommer.'  Han  citerede  også  det 
næste  vers  anderledes:  'Og  han  skal 
plante  i  børnenes  hjerter  de  forjættel- 


ser, som  blev  givet  fædrene,  og  børne- 
nes hjerter  skal  vendes  til  fædrene. 
Om  det  ikke  var  således,  ville  hele 
jorden  fuldstændigt  blive  lagt  øde  ved 
Hans  tilkommelse.'"  (D.k.P.  p.  62-63). 

Vi  kan  deraf  se,  at  arbejdet  med 
frelse  for  de  levende  og  de  døde  var 
af  så  stor  betydning,  at  Gud  fandt  det 
passende  at  sende  sine  budbringere 
med  disse  vigtige  oplysninger  endda 
før  Jesu  Kristi  Kirke  blev  genoprettet 
på  jorden.  Dette  arbejde  var  af  så 
uhyre  stor  betydning  ved  genoprettel- 
sen, at  Profeten  Joseph  Smith  blev 
inspireret  til  at  forkynde,  at  det  vigtig- 
ste ansvar,  som  Gud  har  pålagt  os, 
er  at  søge  efter  vore  døde. 

Som  opfyldelse  af  Moronis  profe- 
tiske udtalelse  modtog  Profeten  Joseph, 
sammen  med  Oliver  Cowdery,  en  per- 
sonlig tilkendegivelse  af  Profeten  Elias 
som  det  tidligere  var  forudsagt.  Broder 
Joseph  beskrev  den  uforglemmelige 
oplevelse  med  følgende  ord:  "Da  det- 
te syn  var  forbi  (d.v.s.  Elias'  besøg), 
åbnede  der  sig  for  os  et  andet  stort 
og  herligt  syn,  thi  Elias,  profeten,  som 
blev  optaget  til  himlen  uden  at  smage 
døden,  stod  foran  os  og  sagde:  Se, 
tiden  er  tilfulde  kommet,  om  hvilken 
der  blev  talt  gennem  Malakias's  mund, 
vidnende,  at  han  (Elias)  skulle  blive 
sendt,  før  Herrens  store  og  frygtelige 
dag  kommer,  for  at  vende  fædrenes 
hjerter  til  børnene  og  børnenes  til 
fædrene,  at  han  ikke  skal  komme  og 
slå  hele  jorden  med  band.  Derfor  er 
denne  uddelings  nøgler  overgivet  i 
jeres  hænder,  og  herigennem  kan  I 
vide,  at  Herrens  store  og  frygtelige 
dag  er  nær,  ja,  står  for  døren."  (L.  &  P. 
110:13-16) 

Dette  gengav  myndighedsnøglerne 


til  at  udføre  stedfortrædende  arbejde 
for  de  døde  og  pålagde  enhver,  som 
blev  medlem  af  Jesu  Kristi  Kirke  af 
Sidste  Dages  Hellige,  den  højtidelige 
byrde  og  det  ansvar,  at  de  skulle  søge 
efter  deres  afdøde  slægtninge. 

Ved  oktober-konferencen  i  1891 
sagde  Præsident  Wilford  Woodruff: 
"Jo  mere  lys  vi  har,  jo  flere  åbenbarin- 
ger fra  Gud  vi  har,  jo  mere  skal  vi 
skønne  på  disse  privilegier.  Det  er  en 
stor  velsignelse,  at  vi  er  i  kødet  i  den- 
ne sidste,  tidernes  fyldes  forvaltning; 
hvor  vi  kan  åbne  vort  hjerte  for  at 
forstå  disse  velsignelser,  vil  vi  alle 
arbejde,  så  langt  som  vi  har  mulighed 
for  det,  på  at  udføre  vor  pligt  mod  vore 
døde.  Jeg  ønsker  ikke  at  komme  i 
åndeverdenen  og  møde  mine  forfædre 
og  have  dem  til  at  sige  til  mig:  Du 
holdt  nøglerne  til  min  forløsning  og 
frelse,  og  du  forsømte  at  gøre  dette 
arbejde,  og  jeg  er  ikke  forløst." 

Vi  beder  de  hellige  overalt  om  at 
påtage  sig  denne  guddommelige  op- 
gave fra  Guddommen  og  begynde  at 
arbejde  på  dette  store  og  strålende 
værk.  Der  er  blevet  givet  os  store 
forjættelser,  hvis  vi  vil  prøve  at  udføre 
denne  opgave.  Guds  profeter  har  ud- 
talt, at  vi  vil  få  hjælp  fra  den  anden 
side  fra  dem  af  vore  kære,  som  er  inter- 
esseret i  dette  frelsens  og  befrielsens 
arbejde,  hvis  vi  vil  stræbe  efter  at 
udføre  vor  del. 

Vore  kære  venter  på  den  anden 
side  af  sløret  på,  at  dette  arbejde  skal 
blive  udført  for  dem  og  på  deres  veg- 
ne. Og  dog  hører  vi  eller  har  hørt 
nogle  af  vore  gode  brødre  og  søstre 
beklage  den  kendsgerning,  at  de  er 
gået  så  langt  de  kan  gå  i  dette  arbejde, 
og  at  de  har  nået  slutningen.  Dette  bør 

ikke  være  nogen  undskyldning,  dette 
kan  ikke  være  en  undskyldning,  for 
når  man  bruger  denne  forklaring, 
fornægter  man  Guds  kraft  og  de  for- 
jættelser Han  har  givet  menneskenes 
børn.  Sagde  Han  ikke  til  Profeten 
Joseph  Smith:  "Jeg,  Herren,  er  forplig- 
tet, når  I  gør,  hvad  jeg  siger,  men  når 
I  ikke  gør,  hvad  jeg  siger,  har  I  intet 
løfte."  (L&P.  82:10). 

Lad  os  citere  for  jer  de  ord,  som 
ældste    Parley    P.     Pratt    kom    med 


angående  den  magt,  som  de  i  ånde- 
verdenen har,  og  den  usete  hjælp  som 
vi  får,  når  vi  fortsætter  i  retfærdighed. 
"O,  hvilken  usigelig  velsignelse  er 
ikke  englebetjeningen  for  det  dødelige 
menneske!  Hvilken  dejlig  tanke,  at 
mange  som  betjener  os  og  våger  over 
os,  er  vore  nære  slægtninge,  vore 
fædre,  som  er  døde  og  opstået  i  tidli- 
gere tider,  og  som  våger  over  deres 
efterkommere  med  al  den  foræld- 
reomsorg og  bekymring,  som  karak- 


teriserer kærlige  fædre  og  mødre  på 
jorden." 

Tre  gange  så  lykkelige  er  de,  som 
har  lovlig  fordring  på  deres  omsorg, 
og  hvis  opførsel  ikke  bekymrer  dem 
og  forhindrer  dem  i  at  udføre  deres 
kostelige  hverv.  (Key  to  Theology, 
p.  115) 

Hvis  vi  blot  vil  få  det  ind  i  vort 
sind,  at  vi  skal  udføre  dette  arbejde, 
vil  Herren  åbne  vejen  for  os  til  at  finde 
vore  forfædre.  Der  vil  kun  være  meget 
få,  om  overhovedet  nogen,  som  Herren 
ikke  kan  vise  os  vej  til  at  finde.  Præ- 
sident Wilford  Woodruff  talte  ved 
Generalkonferencen  den  18,  april  1894 
om  hvorledes  vore  familier  bliver  be- 
seglet til  hinanden  og  hvorledes  Pro- 
feten Joseph  Smiths  forfædre  alle  ville 
slutte  sig  til  Kirken,  når  Evangeliet 
blev  forkyndt  for  dem  i  åndeverdenen, 
og  sagde:  "Således  vil  det  også  være 
med  jeres  fædre.  Der  vil  kun  være 
meget  få,  om  overhovedet  nogen,  som 
ikke  vil  acceptere  Evangeliet." 

Vi  slutter  vor  bøn  til  alle  hellige 
om,  at  de  kan  begynde  at  acceptere 
deres  hellige  forpligtelser  og  privile- 
gier, som  er  testamenteret  dem  af  en 
godgørende  Fader,  med  Esajas's  ord: 
"Så  siger  Gud  Herren,  som  skabte  og 
udspændte  himlen,  udbredte  jorden 
med  dens  grøde,  gav  folkene  på  den 
åndedræt  og  dem,  som  vandrer  der, 
ånde.  Jeg,  Herren,  har  kaldet  dig  i  ret- 
færd oggrebet  dig  fast  om  hånd;  jeg 
vogter  dig,  og  jeg  gør  dig  til  folkepagt, 
til  hedningelys  for  at  åbne  de  blinde 
øjne  og  føre  de  fangne  fra  fængslet, 
fra  fangehullet  mørkets  gæster.  Jeg  er 
Herren,  så  lyder  mit  navn.  Jeg  giver 
ej  andre  min  ære,  ej  gudebilleder  min 
pris."  (Esajas  42:5-8) 

Kære  brødre  og  søstre  i  den  danske  mission! 

Det  er  af  hele  vort  hjerte,  at  søster  Christensen 
og  jeg  udtrykker  vor  tak  for  det  privilegium  vi  havde 
at  være  sammen  med  så  mange  af  jer  i  Templet  i 
Schweiz.  Vi  følte  virkelig  den  gode  ånd  I  havde  og 
vil  gerne  sige  tak  for  jeres  trofasthed. 

Vi  vil  også  gerne  udtrykke  vor  tak  til  alle  jer, 
som  arbejdede  så  hårdt  for  at  gøre  tempelrejsen  til 
en  sådan  succes.  Præsident  og  søster  Trauffer  var 
betaget  af  den  rekordstore  gruppe  på  236  personer 
og  den  måde  hvorpå  I  opførte  jer.  Og  hvor  var  det 
betagende  at  have  Ældste  Howard  W.  Hunter  og 
søster  Hunter  iblandt  os. 

Vor  Himmelske  Faders  templer  er  meget  hellige 
og  er  blevet  oprettet  for  dig  og  mig,  for  at  bringe 
Himlen  lidt  nærmere  til  os.  Det  kræver,  at  man  er 
et  godt  menneske  at  få  en  ærlig  tempelanbefaling 
og  stå  i  vor  Herres  Hus.  Er  det  ikke  betagende  at 
se  din  grenspræsident  lige  ind  i  øjnene  og  svare: 
Ja,  jeg  betaler  fuld  tiende;  ja,  jeg  elsker  min  hustru 
og  mine  børn;  ja,  jeg  opretholder  lederne  af  denne 
store  Kirke  af  hele  mit  hjerte;  ja,  jeg  er  stolt  over, 
at  jeg  efterlever  Visdomsordet;  ja,  jeg  er  så  tak- 
nemmelig over,  at  jeg  er  moralsk  ren.  Når  du  svarer 
positivt  på  disse  spørgsmål,  opbygger  du  et 
stærkere  vidnesbyrd  og  en  bedre  karakter  i  dig. 
Ved  hvert  positivt  svar  ser  vi,  at  vi  indgår  pagt  med 
vor  Himmelske  Fader  om  at  blive  et  bedre  menne- 
ske. 

Vort  evige  mønster  bliver  fastlagt  i  dag.  Den 
grad  hvormed  vi  deltager  nu,  er  en  god  basis  for 
den  grad  hvormed  vi  vil  deltage  i  den  kommende 
verden.  "Dersom  vi  ikke  benytter  vor  tid  i  dette  liv, 


da  kommer  der  efter  denne  livets  dag,  som  er  os 
givet  til  at  berede  os  til  evigheden,  en  mørk  nat, 
hvori  intet  arbejde  kan  udrettes.  I  kan  ikke  sige,  når 
I  kommer  til  dette  frygtelige  tidspunkt:  Jeg  vil 
angre  og  omvende  mig  til  min  Gud.  Nej,  I  kan  ikke 
sige  det,  thi  den  SAMME  ÅND,  som  er  besiddelse 
af  jeres  legeme,  når  I  går  ud  af  dette  liv,  den 
SAMME  ÅND  vil  have  magt  til  at  tage  jeres  legeme 
i  besiddelse  i  den  evige  verden."  (Alma  34:33 — 34.) 

Det  er  et  ansvar,  der  påhviler  ethvert  medlem  af 
Kirken,  at  sætte  sit  hus  i  orden  og  berede  sig  til  at 
gå  til  templet.  Den,  der  bærer  Det  melkisedekske 
Præstedømme,  bør  trofast  sætte  penge  til  side 
hvert  år,  så  han  bliver  i  stand  til  at  rejse  til  templet 
med  sin  familie  så  ofte  som  muligt.  Det  ordinanse- 
arbejde,  som  udføres  i  templet,  er  livsnødvendigt 
for  dem  af  vor  familie,  som  er  gået  bort,  men  lige 
så  vigtigt  for  os,  så  vi  kan  forny  vore  egne  pagter, 
som  vi  har  indgået  i  det  hellige  tempel,  og  lære 
dem  bedre.  Ethvert  udviklingstrin  vi  tager  her  åbner 
himlens  porte  lidt  mere  og  skaber  vaner,  som  vil 
holde  os  rene  og  kyske. 

En  af  de  første  ting,  som  Herren  åbenbarede 
for  Joseph  Smith,  var  nødvendigheden  af  at  bygge 
et  tempel.  Det  var  i  det  hellige  tempel,  at  Frelseren 
Jesus  Kristus  viste  sig,  så  vel  som  Moses,  Elias  og 
Profeten  Elias  gjorde  det.  Disse  himmelske 
væsener  er  eksempler  på  den  Helligånd,  som  man 
føler  i  templet,  og  jo  mere  vi  overgiver  os  til  denne 
ånd,  jo  bedre  mennesker  bliver  vi.  Det  ville  være 
godt  for  os  alle  at  slå  op  på  Lære  og  Pagter, 
110.  afsnit,  og  læse  denne  vidunderlige  åbenbaring 
endnu  engang  og  føle  den  varme,  som  kommer  fra 
dette  hellige  skriftsted.  At  tro  dette  er  Evig  Frem- 
gang. Hvis  vi  har  Trøsterens  ånd  hos  os,  vil  vort 
hjerte  svulme  og  vi  vil  glæde  os,  fordi  vi  ved,  at  Gud 
har  talt  igen  i  disse  sidste  dage,  og  du  og  jeg  har 
brug  for  Ham.  Det  ville  være  godt,  hvis  vi  kunne 
deltage  i  en  tempelsession  en  gang  om  måneden, 
men  dette  er  en  faktisk  umulighed;  men  det  er  ikke 
umuligt  at  besøge  templet  en  gang  hvert  år.  Herren 
har  velsignet  dette  land  med  verdslig  rigdom,  og 
alt  for  mange  af  os  misbruger  denne  velsignelse  og 
lukker  i  for  himlen. 

Alt  hvad  himlen  har  åbenbaret  er  til  de  helliges 
fuldkommengørelse  og  til  at  forberede  os  til  hver 
dag  at  leve  i  fred  og  rense  vort  hjerte,  så  vi  bliver 
i  stand  til  at  leve  behageligt  i  højere  væseners  nær- 
hed. Hvis  vi  ikke  kan  efterleve  loven  i  dag,  så  må 
vi  omvende  os,  for  lige  så  sikkert  som  at  vi  lever 
i  dag,  er  Jesu  Kristi  Kirke  af  Sidste  Dages  Hellige 
Guds  sande  og  åbenbarede  Kirke,  og  vi  vil  ikke 
finde  nogen  varig  lykke  uden  den. 

VELKOMMEN  TIL  FESTINORD  stod  der 
med  kæmpebogstaver  over  indgangen 
til  Lundebjergskolen  i  Skovlunde  ved 
København,  og  det  blev  sandelig  en 
fest!  487  unge  med  deres  ledere  var 
indskrevet  til  dette  års  skandinaviske 
ungdomskonference  og  det  til  trods  for, 
at  det  for  manges  vedkommende  drej- 
ede sig  om  meget  store  afstande.  En 
familie  kom  f.  eks.  helt  oppe  fra  Narvik 
i  Norge.  Det  ligger  mere  end  1000  km 
nord  for  København  og  flere  hundrede 
km  nord  for  polarkredsen  -  en  gruppe 
kom  fra  Gavle  distrikt  nord  for  Stock- 
holm og  vore  længst  rejsende  gæster 
kom  helt  fra  Salt  Lake  City  udelukken- 
de for  at  deltage  i  ungdomskonferen- 
cen.. Det  var  Apostel  Howard  W.  Hunter 
og  søster  Hunter. 

Alle  disse  stod  som  levende  beviser 
på  FESTINORDS  motto  for  dette  stæv- 
ne: »Thi  jeg  skammer  mig  nemlig  ikke 
over  Evangeliet,  for  det  er  en  Guds 
kraft  til  frelse  for  hver  den  som  tror«. 
Det  mærkedes  på  den  gode  ånd,  der 
herskede  overalt  og  som  var  medvir- 
kende til,  at  skolens  tekniske  medhjælp, 
Poul  Nielsen,  der  hver  dag  var  tilstede 
og  stod  os  bi  på  alle  områder,  og  som 
vi  skylder  stor  tak  for  hans  aldrig  svig- 
tende hjælpsomhed,  gerne  ser  os  kom- 
me tilbage,  næste  gang  vi  skal  have 
ungdomskonference.  Han  havde  så  stor 
tillid  til  de  unge,  at  han  lod  dem  hjælpe 
med  de  tekniske  finesser  bag  den 
store,  vidunderlige  scene,  noget,  som 
ellers  ingen  får  lov  til.  De  unge,  som  på 
denne  måde  var  til  uvurderlig  hjælp  ved 
afviklingen  af  alt  det,  der  foregik  på 
scenen,  var  Peter  Jensen  Bech  og  tre 
af  vore  andre  unge,  Claus,  Søren  og 
Christian,  som  alle  fire  tilbragte  det 
meste  af  tiden  under  Festinord  bag  ved 
scenen. 

I  4  dage  -  fra  29.  juni  til  2.  juli  -  var 
vi  samlet  og  udfoldede  os  i  alle  de 
kendte  GUF-aktiviteter:  Road  Shows, 
sport,  musik,  dans,  sang  og  tale.  Hertil 
kom  desuden  mannequin-opvisning,  ud- 
flugt og  banquet  plus  øvelser  og  prøver. 
Som  det  kan  forstås  var  tiden  udnyttet 
til  det  yderste. 

Det  var  dejlige  og  inspirerende  ting 
vi  fik  at  se  ved  Fashion  Showet,  som 
var  tilrettelagt  af  Inge  Williams  og  Nina 
West  Nielsen  -  de  unge  piger  havde 
syet  og  frembar  de  smukkeste  kjoler. 

Road  Shows  bød  på  mange  udmærkede 
præstationer.  Sverige  havde  især  nogle 
glimrende  »russiske«  dansere  og  gode 
kor,  Norge  viste  et  poetisk  stykke  med 
både  trold  og  huldre,  men  Københavns 
grens  »København  800«  fik  dog  de  fle- 
ste belønninger  eller  »Oscars«  bl.  a.  for 
helhedsindtryk,  kostumer  og  originalitet. 
De  10  Oscars,  der  blev  uddelt,  var  fest- 
lige, rundmavede,  kulørte  sparegrise, 
der  gerne  skulle  fyldes  op  inden  næste 
års  Festinord,  for  det  er  dyrt  at  lave 
kulisser  og  kostumer.  Vi  stiftede  be- 
kendtskab med  et  herligt  norsk  orkester 
og  en  stor  svensk  sanggruppe,  og  vore 
gæster  lærte  til  gengæld  vore  danske 
»Humming  Birds«  at  kende. 

Sporten  var  et  helt  kapitel  for  sig. 
Den  blev  afviklet  på  Gladsaxe  Stadion, 
der  var  yderst  velegnet  til  vort  formål  - 
indmarchen  gik  flot  med  de  respektive 
landes  fanebærere  i  spidsen,  og  da 
nationalsangene  blev  afsunget,  var  det 
godt  at  høre,  at  i  hvert  fald  danskerne 
kendte  broderfolkenes  nationalsange. 
Broder  Flemming  Hall  og  hans  hjælpere 
ledede  de  særdeles  velplanlagte  begi- 
venheder på  den  mest  fornøjelige  må- 
de, og  der  blev  løbet,  hoppet,  sprunget 
og  spillet,  så  man  snart  følte  sig  hensat 
til  de  Olympiske  Lege. 

Danmark  klarede  en  1.  plads  i  højde- 
spring og  længdespring,  begge  ved 
Helge  Nørrung,  København  -  1.  plads  i 
1500  m  løb,  hvor  Niels  Ove  Andersen, 
Odense,  var  suveræn.  Søren  Sørensen, 
Ndr.  Gren,  blev  vinder  af  80  m  løb,  pi- 
gernes højdespring  blev  vundet  af  Pia 


Ringheim,  Ndr.  Gren,  og  endelig  vandt 
Danmark  volleyball  for  piger.  Men  lige- 
som sidste  år  viste  Sverige  sig  fra  den 
stærke  side  og  tog  hovedparten  af  præ- 
mierne -  det  må  vi  vist  gøre  noget  ved 
—  hvad  med  den  lille  daglige  dosis??? 

Dansefestivalen  var  efter  manges  me- 
ning den  største  begivenhed  ved  Festi- 
nord i  år.  Allerede  indmarchen  var  af 
betagende  skønhed.  De  mange  friske, 
danseglade  unge  i  deres  smukke  ko- 
stumer og  nationaldragter  i  snart  sagt 
alle  farver  tog  helt  vejret  fra  en,  efter- 
hånden som  de  marcherede  ind  og  ind- 
tog salen  med  elegante  og  overrasken- 
de formationer,  og  vore  to  danseledere, 
søster  Grethe  Ljungstrøm  og  søster 
Norma  Larsen,  kan  føle  sig  stolte  over 
dette  arrangement.  I  mere  end  en  time 
vekslede  moderne  danse,  folkedanse  og 
forrygende  square-danse  og  til  sidst 
dansede  alle  tre  lande  sammen  i  en 
Virginia  Reel.  4  par  fra  Aalborg  ind- 
ledte kvikt  og  rapt  med  en  sjov  dans, 
»Hople  Pople«,  og  stor  begejstring  vak- 
te to  meget  unge  norske  par  med  en 
yderst  elegant  udført  »Cha  Cha  Cha« 
samt  vore  16  unge  fra  de  tre  køben- 
havnske grene,  som  dansede  den  me- 
get flotte  og  krævende  »Mary  Bee«. 
Men  læg  mærke  til,  at  et  hold  på  kun 
to  par  var  blandt  de  allerbedste  -  så 
fat  mod  ude  i  de  små  grene. 

Lørdag  var  der  arrangeret  udflugt, 
først  med  besøg  til  København,  hvor 
man  kunne  se  sig  om  og  gå  i  butikker, 
og  derefter  ud  til  Beaulieu  -  det  smuk- 
ke parkområde  ved  Øresund  nord  for 


Klampenborg.  Vejret  var  også  med  os 
denne  dag  -  frokost  og  leg  foregik  i 
det  dejligste  solskin,  således  som  vi 
havde  håbet  og  bedt  om.  Herude  mødte 
Apostel  Hunter  for  første  gang  alle 
Festinord-deltagerne,  og  han  såvel  som 
vore  skandinaviske  missionspræsidenter 
havde  et  håndtryk  til  hver  enkelt.  Sam- 
me aften  afholdtes  den  store  Banquet 
med  520  deltagere.  Bordene  var  fest- 
ligt pyntede  med  duge  i  en  dejlig  blå 
farve  og  smykket  med  sølvstager,  blå 
lys  og  hvide  margueriter,  morgenfruer 
og  kornblomster.  Da  36  mørktklædte 
missionærer  med  hvide  servietter  over 
venstre  arm  og  store  fade  højt  hævet 
marcherede  ind  med  maden,  klappede 
alle  spontant.  Klapsalverne  bør  også 
gælde  broder  Henri  Olsen,  som  på  10 
minutter  havde  lært  Missionærerne  alt 
om  servering  og  som  i  øvrigt  med  sit 
aldrig  svigtende  humør  var  Festinord's 
uforlignelige  maitre  d'hotel.  For  den 
smukke  udsmykning  af  borde  stod  Pia 
og  Johnna,  og  selve  salen  var  dekore- 
ret med  festlige  vikinger  og  skjoldmøer 
udført  af  Claus  Ljungstrøm,  Søren  Sø- 
rensen og  Christian  Ringheim.  Bag  ku- 
lisserne udførte  nogle  af  vore  søstre  fra 
Hjælpeforeningen  et  kæmpearbejde, 
især  søster  Emmy  Petersen,  som  var  i 
ilden  fra  morgen  til  aften  hver  eneste 
dag. 

Efter  Banquetten  gik  vi  lige  over  til 
det  store  bal,  hvor  de  festklædte  unge 
havde  en  fornøjelig  aften. 

Søndag  gav  os  en  værdig  afslutning 
på  Festinord.  Ved  de  forskellige  møder 
fik  vi  lejlighed  til  at  høre  unge  tale  over 
mottoet  -  desuden  talte  missionspræsi- 
denterne  og  deres  hustruer,  og  sidst 
men  ikke  mindst  talte  ældste  Hunter  og 
hans  hustru.  Det  store  fælleskor  på  lige 
ved  175  stemmer  medvirkede  under  bro- 
der Jørgen  Ljungstrøms  inspirerende 
ledelse,  og  til  sidst  sluttedes  der  af 
med  et  vidnesbyrdmøde  med  mange 
betagende  vidnesbyrd  fra  de  unge. 

Apostel  Hunter  sagde  i  en  tale  til  os, 
at  sådanne  ungdomskonferencer  vil  bli- 
ve afholdt  flere  og  flere  steder  i  ver- 
den hvert  år,  fordi  det  er  af  så  stor 
betydning  for  os  at  samles  med  så 
mange  stærke  og  rene  unge  menne- 
sker, der  rundt  om  i  landene  arbejder 
med  på  Guds  store  værk.  I  er  ikke  få, 
men  der  er  tusinder  af  jer  spredt  ud 
over  hele  verden,  og  I  kan  smitte  af  på 

verden  og  få  flere  og  flere  til  at  gå  ad 
samme  vej. 

Mange  tilkendegivelser  fra  de  unge 
beviste  at  dette  er  FESTINORDs  største 
mission:  at  lade  dem  føle  styrken  og 
glæden  ved  at  være  sammen  med  så 
mange  andre  unge  med  de  samme  mo- 
ralske standarder  og  den  samme  tro  på 
Evangeliet.  Som  en  ung  skriver:  »Det 
er  vanskeligt  at  forklare  hvor  dejlig 
denne  tid  har  været.  Det  har  været  no- 
get at  se  frem  til  og  at  arbejde  hen 
imod,  og  jeg  håber  virkelig  FESTINORD 
vil  fortsætte.«  Og  en  anden  skriver  »Det 
har  styrket  mit  vidnesbyrd  og  givet  mig 
mere  lyst  til  at  efterleve  Evangeliet 
bedre«.  Kan  vi  ønske  os  et  bedre  re- 
sultat? 

A.  R. 


Indmarch  på  sportspladsen 


DÅB: 

Århus:  14.  januar: 

Karin  Karlsen  Refvik,  døbt  af  broder 
Palle  Sørensen,   håndspålæggelse  ved 
broder  Jens  Lind  Jensen. 
8.  juli: 

David  Michael  Gibson,  døbt  af  broder 
Walter    Gibson,    håndspålæggelse    ved 
ældste  Orson  Dietz. 
Slagelse:  27.  juni: 

Ulla  Bille  Lind  Madsen,  døbt  af  bro- 
der Dan  S.  Madsen,  håndspålæggelse 
ved  samme. 
Esbjerg:  2.  juli: 

Anna    Laura    Olsen,    døbt   af   ældste 
Junius    Christensen,    håndspålæggelse 
ved  samme. 
Nordsjælland  Gren:  15.  juli: 

Flemming  Bo  Pedersen,  døbt  af  æld- 
ste Doyle  Nielsen,  håndspålæggelse  ved 
broder  Arne  Jakobsen. 

ORDINATIONER: 

København  Nordre  Gren:  16.  juli: 

Bernd  Jørgen  Larsen,  ordineret  til 
ældste  af  missionspræsident  Don  L. 
Christensen. 

DØDSFALD: 

Slagelse: 

Den  22.  juli  døde  søster  Karen  Julie 
Christiane  Lillholm,  70  år  gammel.  Æret 
være  søster  Lillholms  minde! 

VELSIGNELSER: 

Rønne:  2.  juli: 

Emil  Mathias  Kofoed  Nielsen  og  Doris 
Solveig  Christensen  Nielsens  søn,  Erik 


Kofoed    Nielsen,    velsignet    af    ældste 

Kerry  Allen. 

København  Nordre  Gren:  4.  juni: 

Mogens  Wittendorff  Andersen  og  An- 
na Holbech  Andersens  søn,  Martin  Løve 
Andersen,  velsignet  af  sin  fader. 
Amager:  23.  juli: 

John  Bryde  Jørgensen  og  Inge  Ma- 
ria Sørensen  Jørgensens  søn,  Claus 
Bryde  Jørgensen,  velsignet  af  broder 
Josef  Thomas  Asmussen. 

BRYLLUP  I  AMERIKA: 

Tidligere  missionær  i  den  danske 
mission,  H.  James  Williams,  viedes  den 
8.  august  i  Manti  Templet  til  Janet  Chri- 
stensen. Stjernen  ønsker  hjertelig  til 
lykke! 


BRYLLUP  I  AMERIKA: 

Tidligere  missionær  i  den  danske  mis- 
sion, søster  Vera  Louise  Dunn,  viedes 
den  18.  august  i  Oakland  Templet  til 
Vernon  Lee  Olivier.  Stjernen  ønsker 
hjertelig  til  lykke! 

FØDSELSDAGE: 

Vi  siger  i  denne  måned  til  lykke  til 
følgende  søskende: 

KØBENHAVN  GREN: 

Anna  Albertine  Kofoed  Iversen,  Bo- 
rups Allé  109,  60  år  den  2.  oktober. 

Ingeborg  Johanne  Aloyser,  Nøddebo- 
gade 13,  60  år  den  10.  oktober. 

Julie  Marie  Mathilde  Johanne  Busk, 
Hvidovrevej  528,  75  år  den  15.  oktober. 


Emilie  Adolfine  Kaiser,  Mårumsvej  10, 
75  år  den  26.  oktober. 

Lilly  Christa  Kjær,  Hjort  Lorentzens- 
gade  21,  70  år  den  28.  oktober. 

AMAGER  GREN: 

Harry  Petersen,  Holmbladsvænge  1, 
75  år  den  8.  oktober. 

ODENSE: 
Valborg  Marie  Knudsen,  70  år  den  15. 

oktober. 

SILKEBORG: 
Elise   Kirstine   Johansen,   70   år   den 

17.  oktober. 

Herman  Sørensen,  70  år  den  22.  okto- 
ber. 

ÅRHUS: 
Aage  Hjalmar  Emilius  Nielsen,  70  år 

den  22.  oktober. 

SLAGELSE: 

Ellen  Margrethe  Pedersen,  70  år  den 

29.  oktober. 

AALBORG: 

Maren  Hagensby,  Aars,  75  år  den  28. 
oktober. 

Missionærafløsninger: 

Den  31.  august  er  følgende  missionæ- 
rer blevet  hæderlig  afløst  fra  deres  ar- 
bejde i  den  danske  mission: 

Woodrow  Rasmussen  fra  Boise,  Ida- 
ho, efter  sidst  at  have  arbejdet  i  Oden- 
se. 

Val  Norman  fra  Salt  Lake  City,  Utah. 
efter  sidst  at  have  arbejdet  i  Søborg. 

udvikling  gennem  hundrede  år 


AF  WILLIAM  T.  SYKES 


Canada  fejrer  i.  år  sin  hundredår- 
ige beståen  som  selvstændig  stat. 
Pralende  af  —  og  kæmpende  med  — 
at  have  to  officielle  sprog,  har  dets 
20  millioner  indbyggere  gennem  deres 
politisk  valgte  repræsentanter  gav- 
mildt udsendt  indbydelser  til  hele 
verden. 

Kirkens  medlemmer,  som  bor  i 
Canada,  tager  del  i  denne  helårsfest. 
Mange  af  dem  er  efterkommere  af 
dem,  som  kom  til  Alberta  som  pione- 
rer, og  de  kan  spore  deres  historie 
næsten  helt  tilbage  til  Canadas  for- 
bundsdag. Øst-Canada  var  en  frugt- 
bar missionærmark  i  den  første  del  af 
Kirkens  Historie.  Herren  åbenbarede 
til  Joseph  Smith,  at  landet  var  en  del 
af  Zions  udvalgte  land,  som  beskrevet 
af  de  gamle,  profeter;  midt  i  det  land 
skulle  Herrens  bjerg  ligge. 

Canada  strækker  sig  næsten  8.000 
km  fra  Atlanterhavet  til  Stillehavet,  og 
er  dermed  verdens  næststørste  land. 
Det  har  den  længste  transkontinentale 
jernbane  og  det  længste  TV-område  i 
verden.  Det  deler  den  længste,  ufor- 
svarede  grænse  med  De  Forenede 
Stater  (i  1966  var  der  56  millioner,  der 
passerede  over  den),  og  det  har  den 
største  indenlandske  havn  i  verden, 
Montreal  Harbor. 

Det  er  en  fejtagelse  at  tro,  at  dette 
vældige  lands  historie  er  begrænset 
til  en  periode  på  100  år.  Canadas 
indfødte,  indianske  indbyggere  er 
efterkommere  af  en  meget  tidligere 
civilisation.  Spredt  og  faldet  fra  et 
stade  med  velstand,  oplysning  og  magt 
blev  de  omkring  år  1497  ude  af  stand 
til  at  forsvare  sig  imod  fjendtlige  mag- 
ter. I  det  år  —  kun  fem  år  efter  at  Ko- 
lombus  opdagede  Amerika  —  krævede 
John  Cabot  den  nordlige  del  til  den 
engelske   krone,   og   i    1534   plantede 


Jacques   Cartiér  det  franske  flag   på 
Quebec's  Gaspé-halvø. 

De  af  Kirkens  medlemmer,  som  bor 
i  Canada,  står  fast  på  den  grundvold, 
de  selv  var  med  til  at  lægge.  I  et  antal 
af  over  50.000  har  de  bredt  sig  fra  en 
lille  begyndelse  og  findes  nu  i  større 
eller  mindre  antal  i  alle  dele  af  landet. 

Fra  de  medlemmer  er  der  kommet 
mange  mænd  og  kvinder,  som  har  ydet 
meget  til  opbygningen  af  Guds  Rige 
og  til  oprettelsen  af  Zion.  Præsident- 
erne Hugh  B.  Brown  og  N.  Eldon  Tan- 
ner  af  Det  Første  Præsidentskab  er 
canadiere  ved  tilflytning;  Bishop  Vic- 
tor L.  Brown  af  Det  Præsiderende 
Biskopråd  er  født  i  Alberta.  Og  det 
var  til  det  østlige  Canada,  nogle  af  de 
første  missionærer  blev  sendt  for  at 
opsøge  de  ærlige  af  hjertet.  Mange 
blev  omvendt  og  døbt;  blandt  dem 
fire  englændere,  som  boede  i  Canada: 
John  Taylor,  der  senere  blev  Kirkens 
tredje  Præsident,  samt  Joseph  Fielding 
og  hans  to  søstre,  Mary  og  Mercy 
Fielding.  Mary  Fielding  blev  senere 
gift  med  Patriarken  Hyrum  Smith  og 
blev  moder  til  Joseph  F.  Smith,  Kirkens 
sjette  Præsident. 

Så  tidligt  som  i  juni  1832  oprettede 
ældster  den  første  gren  i  Kirken  i  Ca- 
nada i  Ernestown,  Ontario.  I  december 
1832  sluttede  Brigham  Young  sig  til 
sin  broder  Joseph  og  hjalp  med  til  at 
organisere  en  anden  gren  i  West 
Loughboro,  Ontario.  Ældste  Orson 
Pratt  udførte  en  mission  der  i  1833, 
og  i  samme  år  besøgte  profeten  Jo- 
seph Smith  og  Sidney  Rigdon  Canada 
og  omvendte  flere  til  Kirken.  I  1836 
begyndte  Parley  P.  Pratt  ved  særlig 
udvælgelse  en  heldig  mission  i  landet. 
Andre  tidlige  missionærer  var  Orson 
Hyde,  Wilford  Woodruff,  Lyman  E. 
Johnson,  John  E.  Page  og  William  E. 
M'Lellen. 


Efter  at  de  hellige  fra  Nauvoo  var 
emigreret  vestpå  og  havde  slået  sig 
ned  i  dalene  rundt  om  den  store 
Saltsø,  sluttede  de  fleste  af  de  cana- 
diske hellige  sig  til  Kirkens  hoved- 
sæde. Først  i  1889  fortsattes  missio- 
nærarbejdet  i  Canada. 

Der  blev  oprettet  en  fuldstændig 
ward-organisation  den  7.  oktober  1898 
under  ledelse  af  ældsterne  Francis  M. 
Lyman  og  John  W.  Taylor  af  De  Tolvs 
Råd. 

I  1919  blev  den  canadiske  Mission 
i  det  østlige  Canada  organiseret  med 
ældste  Nephi  Jensen  som  præsident. 
Den  vest-canadiske  Mission  blev 
organiseret  i  1941  med  ældste  Walter 
Miller  som  præsident.  Alaska-Canada- 
missionen blev  organiseret  i  1960  med 
ældste  Milton  L.  Weilenmann  som 
præsident. 

Da  de  hellige  slog  sig  ned  i  Vest- 
Canada,  håbede  de,  at  der  ville  blive 
bygget  et  tempel  der,  så  de  kunne 
modtage  Evangeliets  større  velsignel- 
ser. De  blev  opmuntret  i  dette  håb 
gennem  løfter,  der  blev  givet  snart 
efter  at  byen  Cardston  var  anlagt.  Det 
var  om  morgenen,  mandag  den  8.  ok- 
tober 1888,  at  ældsterne  Francis  M. 
Lymann  og  John  W.  Taylor  af  De  Tolvs 
Råd,  ledsaget  af  Præsident  Card  og 
fire  andre  kørte  op  til  toppen  af  bjer- 
get, vest  for  byen.  De  fire  mænd  og 
tre  kvinder  dannede  en  kreds,  og 
under  den  bøn,  der  blev  opsendt, 
profeterede  ældste  Taylor,  at  der  ville 
blive  rejst  et  tempel  på  det  sted. 

25  år  senere,  den  27.  juli  1913, 
indviede  Præsident  Joseph  F.  Smith 
tempelgrunden,  og  den  26.  august 
1923,  indviede  Præsident  Heber  J. 
Grant  Alberta-templet,  det  første  tem- 
pel uden  for  De  Forenede  Stater  og  i 
mange  år  det  eneste  tempel  i  Det 
britiske  Imperium. 


